Sporni deo teritorije između Kosova i Crne Gore\nAutori: Amra Zejneli i Arton Konushevci\nNovoformirana Državna komisija za obeležavanje državne granice još uvek nije dobila nikakav zadatak od Vlade Kosova kada je u pitanju demarkacija granice sa Crnom Gorom.\nVlada Kosova u petak je kompletirala novu komisiju na čelu sa Špejtimom Bulićijem, nakon što je razrešila komisiju Murata Mehe koja je radila na sporazumu o razgraničenju sa Crnom Gorom, kojeg je Crna Gora ratifikovala, a kojem su se na Kosovu mnogi protivili, uključujući i trenutnog premijera Ramuša Haradinaja.\nProtivnici sporazuma, među kojima i pokret Samoopredeljenje, tvrde kako je Kosovo tim sporazumom izgubilo osam hiljada hektara svoje površine. Haradinaj je na prvom zasedanju vlade razrešio komisiju koja je radila na demarkaciji, i formirao novu. Inače, ratifikacija tog sporazuma u Skupštini uslov je EU da Kosovo dobije liberalizaciju viza.\nPročitajte: Dokle je Kosovo? I Granica Crne Gore i Kosova mrtvo slovo na papiru?\nPredsedavajući nove komisije Špejtim Bulići, kaže da još uvek nemaju nikakvih zadataka kada je u pitanju demarkacija.\n“Prethodna komisija je završila proces koji je trebalo da se obavi. Mi smo sada na raspolaganju jedino ukoliko Vlada odluči da nam predstojećih dana odredi dodatni mandat u vezi sa tim pitanjem, a mi smo spremni da odmah počnemo sa radom”, kaže Bulići.\nBivša komisija je tokom 2016. predstavila izveštaj za razmatarnje procesa određivanja granice između Kosova i Crne Gore u kojem stoji da je taj proces izvršen u skladu sa međunarodnim standardima.\nBulići ističe da će komisija uraditi analizu tog izveštaja, ukoliko vlada tako nešto bude zahtevala. Kako dodaje, najviše protivljenja je bilo na račun kriterijuma za određivanje granične linije, što je dovelo do zaključaka koji nisu u skladu sa realnošću.\n„Prethodna komisija je već uradila taj izveštaj. Mi nećemo raditi nov izveštaj jer nemamo s kim da ga radimo. Izveštaj je urađen zajedno sa Crnom Gorom i njihova komisija tvrdi da je to završen posao. I naša bivša komisija kaže da je završila taj posao, tako da mi trenutno ne znamo kakav će biti naš zadatak. Osim, ukoliko nas vlada ne ovlasti da razmotrimo ranije postignut izveštaj, to će nas odmah obavezati da krenemo sa radom“, ističe Bulići.\nS druge strane, Haljilj Matoši iz kabineta premijera Kosova kaže da je formiranjem nove komisije urađen prvi korak za jedan novi proces.\n„Vlada Kosova, odnosno premijer Haradinaj, razmotriće sve modalitete oko ovog procesa koji se inače neće odugovlačiti. Ovo pitanje će veoma brzo poprimiti jednu dinamiku. Trenutno se razmatraju sledeći koraci u vezi sa tim“, kazao je Matoši.\nŠto se Crne Gore tiče, to pitanje je završena stvar. Isto tako smatraju i u Američkoj ambasadi na Kosovu, koja je nedavno za kosovske medije saopštila da Sjedinjene države podržavaju sporazum o demarkaciji između Kosova i Crne Gore iz 2015., na osnovu kojeg niko nije izgubio teritoriju.\nIz Kancelarije EU na Kosovu kažu da ratifikacija sporazuma ostaje uslov Kosovu za liberalizaciju viza, te podstiču kosovske institucije da ispune taj uslov i ratifikuju sporazum u Skupštini, ali i unaprede borbu protiv korupcije i organizovanog kriminala.\n„Smatramo da je zajednička odgovornost vlade i opozicije u ispunjavanju ovih preostalih uslova za viznu liberalizaciju“, navodi se u odgovoru Kancelarije upućenom RSE.\nPredsedavajući Državne komisije, Bulići, kaže da je za žaljenje što je EU samo Kosovo uslovila jednim takvim uslovom, te dodaje da je dobro da se ovaj procesa razjasni do kraja jer se radi o državnoj teritoriji.\n„Svesni smo da to odugovlači liberalizaciju, ali ukoliko Vlada Kosova smatra da je sve u redu, neka ona to prosledi Skupštini i neka Skupština da svoju konačnu ocenu“, zaključio je on.


Besplatno na koncert ansambla ’’Ruska renesansa’’\nFebruary 17, 2016 Administrator 0 Comment koncert, ruska renesansa\nNajveći muzički talenti iz Rusije, polaznici ugledne muzičke akademije ’’Gnesin’’ iz Moskve, opet nastupaju u Užicu. Koncert njihovog ansambla ’’Ruska renesansa’’ na programu je u četvrtak 18. februara u sali Narodnog pozorišta. Ulaz je besplatan, a sviraće ruske, strane i srpske pesme u njihovom aranžmanu.\nOvaj koncert poklon je Užičanima povodom otvaranja Kancelarije za saradnju sa Ruskom Federacijom u našem gradu, zakazano za 19.februar. Mladi ruski muzičari besplatno sviraju kako bi se odužili ljubiteljima muzike u Užicu za izuzetan prijem koji ih je oduševio prilikom nedavnog nastupa. Podsećamo da su sredinom oktobra, u okviru sadržaja organizovanih povodom Dana grada, oni u sali Gradskog kulturnog centra održali dva uspešna koncerta.\nNastup ansambla ’’Ruska renesansa’’(čine ga svirači Ivan Kuznjecov, Aleksandr Tarasov, Ivan Vinogradov i Anastasija Zaharova, te vokal Marija Legusova) najavili su na konferenciji za novinare u GKC-u direktor te ustanove Milovan Obrenović i gradski većnik Branko Gavrilović. Po njihovim rečima očekuje se sadržajan muzički događaj i puna pozorišna sala. Predstoje nam, kako su rekli, slična kvalitetna dešavanja u narednom periodu s obzirom da je grad Užice potpisao sporazum sa Ruskim domom u Beogradu o saradnji u oblasti kulture.\n← Fiskulturna sala na Zlatiboru gotova do jeseni\nDve decenije čajetinskog KUD-a ‘’Zlatibor’’ →


Tramp naložio istragu FBI-aja u slučaju Kavanoa\nBret Kavana, kandidat za sudiju Vrhovnog suda SAD\nPredsednik SAD Donald Tramp naložio je istragu Federalnog istražnog biroa (FBI) povodom optužbi na račun njegovog kandidata za sudiju Vrhovnog suda Breta Kavanoa, koga su tri žene optužile da ih je seksualno zlostavljao pre više od 30 godina, prenosi BBC.\n"Naredio sam FBI da sprovede dodatnu istragu kako bi se ažurirao dosije sudije Kavanoa. Kao što je Senat zahtevao, ova istraga mora biti ograničenog opsega i završena za manje od jedne sednice", istakao je Tramp.\nReagujući na odluku predsednika SAD, Kavanoa je kazao: "uradio sam sve što su od mene tražili i nastaviću da sarađujem".\nDebra Kac, pravna zastupnica Kristin Blejsi Ford, koja je u četvrtak svedočila u Komitetu Senata za pravosuđe da ju je Kavanoa zlostavljao, pozdravila je odluku o istrazi FBI-aja ali je dovela u pitanje njeno ograničenje na jednu sedmicu.\nPrethodno je u petak veče Komitet Senata za pravosuđe potvrdio nominaciju Kavanoa i prosledio je na konačno odlučivanje Senatu u plenumu.\nMeđutim, republikanski senator Džef Flejk (Jeff Flake), koji je prethodno najavio da će podržati Kavanoa, zatražio je da se glasanje odloži za sedam dana i da u tom periodu FBI sprovede ograničenu istragu o pomenutim optužbama, ističući da će samo pod tim uslovom podržati izbor Kavanoa.\nKomitet u kome većinu imaju republikanci, nije se izjasnio o ovoj inicijativi, ali stav Flejka je veoma bitan jer se sve do juče nije izjašnjavao kako će glasati, pa je presudna njegova podrška s obzirom da republikanci imaju tanku većinu, podseća Rojters.\nDemokrate su tražili da se glasanje odloži, dok FBI ne sprovede istragu o navodima jedne od žena Kristin Blejsi Ford, koja je svedočila u četvrtak, što su republikanci prvobitno odbili.\nRepublikanci su odbacili i predlog demokrata za obaveznim svedočenjem (subopena) Marka Džadža (Judge), za koga je Kristin Blejsi Ford tvrdila da je bio prisutan kada ju je Bret Kavanoa zlostavljalo pre 36 godina.\nBela kuća je odbacila prethodno u petak poziv Američkog udruženja pravnika da se uspori proces glasanja o kandidatu za Vrhovni sud Bretu Kavanou dok Federalni istzažni biro (FBI) ne obavi potpunu proveru.\nPortparolka Bele kuće Sara Hakabi Sanders je rekla novinarima da je Kavanoa već "prošao kroz šest zasebnih provera FBI-aja", preneo je Asošiejtid pres.\nSanders je naglasila podršku predsednika SAD Donald Trampa Kavanou i rekla da on želi to glasanje. Dodala je da Tramp misli da je Kavanovo svedočenje bilo "snažno, ubedljivo i iskreno".\nAmeričko udruženje pravnika je navelo da svako je imenovanje za najviši sud u SAD "isuviše važno da bi se ishitreno glasalo".\nIzbor Kavanoe treba da podrži i Senat u plenumu, u kojem republikanci takođe imaju tanku većinu.\nKristin Blejsi Ford kazala je tokom saslušanja u Komitetu u četvrtak da je verovala da će je Kavanoa pre 36 godina silovati i čak nehotice ubiti.\nFordova je tvrdila da ju je Kavana na zabavi pre 36 godina, kada je ona imala 15, a on 17 godina, srušio na krevet i pokušao skinuti te da je pri tom bio pijan. Kristin Blejsi Ford je kazala da je pokušavala da dozove pomoć, ali da joj je Kavanoa stavio ruku na usta kako bi je u tome sprečio.\nNa početku saslušanja je kazala da je "zastrašena", ali da svedočenje pred Komitetom smatra svojom "građanskom dužnosti". Dodala je da je dugo bila preplašena i da je "bilo sramota da prizna šta se dogodilo".\nBret Kavanoa je nakon njenog iskaza odbacio sve ove navode.\n“Nikada nisam to učinio ni njoj, ni bilo kome”, naglašavajući da neće odustati od kandidature.\nKavanoa je kazao da su ove optužbe "potpuno i trajno uništile" njegovu porodicu i reputaciju. Istakao je da je čitav proces potvrde njegove kandidature postao "nacionalna stramota".


Kacin: Medojevićeve izjave najviše govore o njemu\nIzvjestilac Evropskog parlamenta Jelko Kacin ocijenio je - povodom poziva Nebojše Medojevića iz opozicionog Demokratskog fronta, Europolu da provjeri Kacinov i račun Miroslava Lajčaka - da ta "prozivka" govori više o Medojeviću nego o onima koje proziva.\nKacin je kazao da bi institucije trebalo raditi svoj posao kako bi se smanjio manevarski prostor bezgraničnog populizma i ismijavanja institucija crnogorske države.\n"Taj zastupnik i političar je bio velika nada crnogorske politike. Samo za nekoliko godina pokazala se njegova realna vrijednost. Takav njegov komentar više govori o njegovoj nevrijednosti nego o onima koje proziva", kazao je Kacin za podgorički portal Analitiku\nMedojević je na svom Twitter profilu pozvao evropsku policiju da provjeri Kacinove i Lajčakove bankovne račune, kao i svakoga ko, kako je rekao, podržava "mafijaški režima Mila Đukanovića".\nKacin je dodao kako se trudi, koliko je god je to moguće, da kao predstavnik EP koji pokriva pet država regije, u konkretnom slučaju pohvali ono što je pozitivno i kritizira ono na što treba ukazati.\n"Je li se to Medojeviću svidjelo ili ne, to je najmanje bitno. Ja bih mu preporučio da se bavi institucijama i svojom nadležnošću", rekao je.\nKacin je kazao da je visoka predstavnica Evropske unije za vanjsku politiku i bezbjednost Ketrin Ešton najbolje ocijenila situaciju u Crnoj Gori.\n"Ešton je bila u Crnoj Gori i pohvalila napore, uspjehe i konstruktivnost države i napredak koji je postignut u evropskim integracijama. Crna Gora je pionir demokratizacije i u svom dijalogu i u samim pregovorima je postigla ogroman napredak. Baš prije dva dana je otvorila i zatvorila 26. poglavlje. I mislim da je to prava ocjena o tome što radi Crna Gora i sve što je postigla je unutar institucija", naveo je Kacin.


Brčko Distrikt: HAS Robotics umjesto robotskih ruku proizvodi zaštitne maske za medicinare – Mreža za izgradnju mira\nBrčko Distrikt: HAS Robotics umjesto robotskih ruku proizvodi zaštitne maske za medicinare\n– Okidač zbog čega smo ovo uradili je bio to da smo pronašli način kako da pomognemo našoj lokalnoj zajednici pomoću 3D printera kojeg posjedujemo kao firma. Uz to moja majka radi kao medicinska sestra na hitnoj pomoći i želio sam da pomognem njoj i njenim kolegama jer su oni direktno izloženi opasnosti, ističe Haris zbog čega je došao na ovu ideju.\nProizvedene maske HAS Robotics namjerava ustupiti zdravstvenim institucijama i Kriznom štabu u Brčko Distriktu BiH.\n– Jučer smo imali sastanak sa predstavnicima zdravstvenih institucija u Brčko Distriktu koji su izrazili potrebu za ovim vidom zaštite medicinskog osoblja, tako da do kraja sedmice očekujemo da ćemo imati dovoljan broj vizira za one koji su na prvoj liniji odbrane. Naša je obaveza da učinimo sve što je u našoj mogućnosti da spriječimo širenje ovoga virusa, zaključuje Haris.


Foto: CRAB HU / EPA;\nListu su objavili Internet udruženje Kine i Ministarstvo industrije i informacionih tehnologija Kine. Kompanije su bile rangirane na osnovu različitih kriterijuma, uključujući obim preduzeća, kapacitet inovacije, perspektivu kompanije i usaglašenost.\nLista 100 najboljih kineskih internet kompanija je najuticajnija i najznačajnija lista tog tipa, koja ove godine pokriva oblasti e-trgovine, industrijske usluge, onlajn igre i video striming.\nPrema izveštaju, ukupna potrošnja za istraživanje i razvoj ovih 100 kompanija je porasla na 153,87 milijardi juana (oko 21,86 milijardi američkih dolara) u 2018, što je 45 odsto više u odnosu na prethodnu godinu. Izveštaj pokazuje da osnovne tehnologije ovih 100 kompanija predstavljaju inovacije u pet-ge tehnologiji, veštačkoj inteligenciji, klaud računarstvu i velikim podacima. Ove kompanije su ukupno prijavile oko 80.000 patenata.


Atina: Nekoliko hiljada antiameričkih demonstranata protestovalo protiv posete Majka Pompea, skandirali "Pompeo, idi kući!" | Hronika\nPočetna strana > Hronika > Atina: Nekoliko hiljada antiameričkih demonstranata protestovalo protiv posete Majka Pompea, skandirali "Pompeo, idi kući!"\nAtina: Nekoliko hiljada antiameričkih demonstranata protestovalo protiv posete Majka Pompea, skandirali "Pompeo, idi kući!"\nIspred Skupštine Grčke hiljade demonstranata su skandirale "Pompeo idi kući!", dok je centar Atine zatvoren za saobraćaj, uz jako policijsko prisustvo.\nKako se nastavlja pritisak Turske u istočnom Sredozemlju, Pompeo ima zadatak da ojača saradnju s Grčkom, tradicionalnim i istorijskim saveznikom Sjedinjenih Država u regionu i članicom NATO-a. Biće potpisani sporazumi o "unapređenju saradnje u odbrani" dveju zemalja, navode američki i grčki izvori.


Puna Arena ruši Fenerbahče - Moja Crvena Zvezda\nFeatured Važne vesti Važno Evropska takmičenja Košarka Najnovije\nod Vladimir okt 9, 2019 0330\nGostovanjem u atinskoj „OAKA areni“ košarkaši Crvene zvezde mts prethodne nedelje započeli su novu evroligašku sezonu. Možda i očekivano crveno-beli su na startu takmičenja pretrpeli poraz od ekipe Panatinaikosa, a u četvrtak 10. oktobra sledi i ovosezonska beogradska premijera. U „Štark Arenu“ nakon godinu dana pauze stiže istanbulski Fenerbahče.\nTrofejni turski klub kojeg sa klupe predvodi srpski stručnjak Željko Obradović u Beograd na megdan Crvenoj zvezdi dolazi nakon poraza na startu ovosezonskog takmičenja. Žuto-crni su poraženi u Madridu od domaćeg Reala rezultatom 81:77, a u redovima ekipe iz Istanbula najefikasniji su bili Nando De Kolo sa 22 i Derik Vilijams sa 19 postignutih poena. I u aktuelnoj sezoni u redovima istanbulskog velikana nalaze se naši košarkaši. Pored već legendarnog člana Fenerbahčea Nikole Kalinića, od početka sezone član ovog kluba je još jedan nekadašnji igrač Crvene zvezde Vladimir Štimac.\nIstorija duela Crvene zvezde i Fenerbahčea datira od sezone 1988/89. Tada su dve ekipe prvi put ukrstile koplja u okviru međunarodnog Kupa Radivoja Koraća, a naši košarkaši su bili uspešniji ostvarivši dva trijumfa 101:64 i 87:79. Deset godina kasnije ekipe su se sastale u okviru Evrolige i svaki tim je odbranio svoj teren. U Beogradu je bilo 88:66 za crveno-bele, a Fener je kod kuće slavio rezultatom 78:61. Od povratka našeg kluba u krem evropske košarke dve ekipe se redovno sastaju i odigrale su ukupno osam mečeva, a Crvena zvezda je ostvarila samo jedan trijumf u sezoni 2016/17 u Beogradu rezultatom 75:73.\nJasno je da je ekipa Fenerbahčea favorit u predstojećem susretu, ali dobra igra pulena trenera Milana Tomića na startu regionalne ABA lige može samo da bude pokazatelj da ekipa „raste“ i da će svakim narednim susretom prikazivati sve bolje partije.\n– Evroliga, 2. kolo:\nCrvena zvezda mts – Fenerbahče Beko Istanbul\nDvorana: „Štark Arena“\nDatum: Četvrtak, 10. oktobar\nTV prenos: Sport klub 1


Džombić: Stopa poreza i doprinosa u RS nije više najpovoljnija u regionu - Istinomjer\nDžombić: Stopa poreza i doprinosa u RS nije više najpovoljnija u regionu\n“Što se tiče poreskog ambijenta, stopa poreza i doprinosa je sigurno najpovoljnija u okruženju”, premijer RS, Aleksandar Džombić. (Nezavisne novine, 12.03.2012.)\nSredinom prošle godine Udruženje ekonomista RS SWOT objavilo je dvije nezavisne analize koje se odnose na povećanje poreza i doprinosa na plate u Republici Srpskoj. Jednu analizu uradio je Centar za istraživanje i studije „Gea“ iz Banjaluke dok su drugu uradili članovi SWOT-a u saradnji sa stručnim saradnicima iz Srbije i Hrvatske. Obje ove analize daju pregled negativnih uticaja povećanja stopa poreza i dobrinosa iz decembra 2010. godine, a navode i dokaze da RS više nije najpovoljnija u regionu kada su u pitanju poreske stope. S obzirom na to da su u RS do izmjena zakonodavstva jedina komparativna prednost bile niske stope poreza i doprinosa, donošenjem novih zakonskih rješenja „potrošen“ je jedan od osnovnih atributa u borbi za privlačenje investicija i to kako stranih, tako i domaćih, navodi se u analizi. Prema ovim analizama povećanje poreza na dohodak i doprinosa sa stanovišta mjera ekonomske politike nije opravdano i to iz nekoliko razloga:\nPovećanjem fiskalnog opterećenja na zarade Republika Srpska više u tom smislu nije najkonkurentnija destinacija, a pored uticaja na konkurentnost, u analizi se “opravdano očekivalo” da će povećanje fiskalnog opterećenja izazvati i druge negativne efekte poput povećanja nezaposlenosti, smanjenja zarada, smanjenja dugoročne stope rasta, povećanja poreske evazije i drugih mjera, što se iz današnje perspektive čini tačnim.\nZbog novog sistema obračuna koji se primjenjuje od 2010. godine, odnos ukupnih izdataka poslodavca za zaposlenog prema neto zaradi u RS sa novim zakonodavnim rješenjima iznosi 1,66 što je više od ranijih 1,52, odnosno više od trenutne situacije u Srbiji gdje je odnos 1,64 i Hrvatskoj gdje je odnos 1,52.\nIz pomenute dvije analize jasno se vidi da RS više nema najpovoljniji poreski ambijent u regionu, a time ni izjava premijera Džombića ne može biti istinita.\nObje analize povećanja poreza i doprinosa na plate u Republici Srpskoj možete pročitati OVDJE.


Na putu Srbije ka EU, sad su uveli i - rikverc! | Vestinet.rs\nPočetna POGLEDI\tNa putu Srbije ka EU, sad su uveli i – rikverc!\nNova metodologija proširenja EU uključuje i „kažnjavanje“ države koja ne ispunjava propisane standarde i uslove. Tako da bi i Srbija na putu ka EU mogla ubuduće da bude zakočena, pa i vraćena u rikverc.\n„Pitanje je da li nova metodologija proširenja EU predstavlja suštinski napredak po tom pitanju ili je pak način da Francuska ojača svoju poziciju u tom procesu i nametne ritam svoje političke volje, nasuprot Nemačkoj“, smatra Milan Igrutinović iz Instituta za evropske studije.\nA nova metodologija proširenja koja je predstavljena u Briselu predviđa snažnije finansijske i političke podsticaje za zemlje Zapadnog Balkana već u fazi pristupanja, ali i mogućnost da pregovori budu zaustavljeni, ako kandidati nazaduju u ispunjavanju kriterijuma.\nNaime, komesar za proširenje Oliver Varhelji naveo je da je predlog nove metodologije pristupanja EU zasnovan na četiri principa: kredibilnost, predvidljivost, dinamičnost i političko upravljanje, i naglasio je da Srbija, kao zemlja koja već pregovara sa EU, „ima mogućnost, ako tako odluči“, da se priključi novoj metodologiji.\nMilan Igrutinović ocenjuje da nova metodologija pregovora o priključenju Evropskoj uniji za Srbiju ne znači povratak unazad, na primer, na Sporazum o stabilizaciji i pridruživanju, jer se, kako kaže, ne može derogirati napredak koji je, makar formalno, ostvaren kroz otvaranje poglavlja.\n„Međutim, Srbija i Crna Gora su, na neki način, u istom čamcu, pošto su u istom formalnom statusu, pa je jako teško shvatiti kako bi se ovaj novi okvir mogao na njih primeniti. Pitanje je, dakle, koliko je širok taj politički zahvat Evropske unije i postoji li zapravo modalitet na koji će oni da prevedu dosadašnji napredak Srbije i Crne Gore u formalnim pregovorima u ovaj novi metodološki okvir. Ako to nije preterano zahtevna operacija i ako to nije nešto što odugovlači proces duže od nekoliko meseci ili čak i šest meseci, onda ne očekujem da bi se Srbija formalno bunila“, smatra Igrutinović.\nSrbija je, podseća Igrutinović, u svakoj od dosadašnjih sedam celina pregovaračkog procesa imala po neko poglavlje otvoreno, u većoj ili manjoj meri. Taj napredak je, kaže, bio vrlo šaren u odnosu na ono što su neki zamišljali — da će to ići sukcesivno ili možda paralelno jedno sa drugim.\n„Zato i ostaje pitanje kako bi se to uopšte administrativno moglo prevesti u novu formu napretka i pomalo je zabrinjavajuće da li će to dovesti do novog gubitka u vremenu. Napredak Srbije, sa jedne strane, nije toliko stvar nekih tehničkih anomalija, već i manjka naših administrativnih i političkih sposobnosti da neke stvari ispunimo. Zato naš napredak nije u onom ritmu koji je Vlada sama sebi zacrtala. Sa druge strane, vrlo je očigledan nedostatak takozvane političke volje same Evropske unije po pitanju proširenja, pa ostaje nejasno kako će se sve to nadomestiti novom metodologijom, odnosno novom formom. Takođe, pitanje je i da li je ova metodologija bitna sama po sebi ili je to možda način da Francuska malo ojača svoju poziciju ’vizavi‘ samog procesa pregovora i da ritam svoje političke volje, na neki način, nametne kao neki dominantan faktor, nasuprot Nemačkoj“, kaže Igrutinović.\nU svakom slučaju, zaključuje Igrutinović, ostaje da se vidi šta tačno EU ima u planu ovim povodom, a šta god to bilo, teško je zamisliti da će Srbija biti u mogućnosti da odbije.\nNema garancija da će doći članstvo\nKada je reč o delu predloga u kome se navodi da je „potrebno da politika uslovljavanja bude jasnija nego do sada i da zemlje Zapadnog Balkana imaju jasnu sliku šta EU očekuje u različitim fazama procesa“, Igrutinović kaže da je to vezano za dosadašnja iskustva i primer Severne Makedonije, odnosno da — nema garancija.\n„Beograd i Priština mogu da se sporazumeju na jedan način koji, recimo, ne uključuje, nikakvo priznanje, eksplicitno ili implicitno, ali uključuje neku vrstu relaksacije i normalizacije odnosa. I to Evropska komisija može da pozdravi, ali onda tri godine kasnije ili pet godina kasnije, kada Srbija bude na pragu EU, nemački Bundestag može mirne duše, sa strane svojih političkih interesa, da kaže da oni to ne žele i da postave uslov da Srbija mora formalno da prizna Kosovo. Da se to neće desiti, ne može niko da obeća, ni Angela Merkel, ni predsednica Evropske komisije“, kategoričan je Igrutinović.\nKako kaže, ne može Evropska komisija primiti Srbiju u EU, već saglasnost daju sve članice Unije.\n„Tu postoji interna nekonzistencija sa evropske strane koja je ugrađena u njihov sistem. I oni sada laviraju — neko može nešto da obećava, ali neko drugi mora to da ispuni. Taj drugi ne mora biti obavezan da to učini. To je jako opasno po nas i tu treba biti veoma pažljiv“, zaključuje Igrutinović za Sputnjik.\nInače, nakon metodologije koja je predstavljana u Briselu, uslediće pokretanje pregovora sa Severnom Makedonijom i Albanijom, a zatim i Plan za ekonomske investicije u regionu.\nBalkanEUEvropska UnijaMilan IgrutinovićpregovoririkvercSRBIJA\nAmerički admiral: Zbog ruskih podmornica istočna obala SAD više nije „mirna luka“


Mentoring za 100 novoosnovanih i postojećih preduzeća\nsreda, mar 26 2014\nJavni poziv za realizaciju Mentoring programa sprovodi Nacionalna agencija za regionalni razvoj u saradnji sa akreditovanim regionalnim razvojnim agencijama i centrima za razvoj MSPP u Subotici, Zrenjaninu, Novom Sadu, Rumi, Beogradu, Požarevcu, Kragujevcu, Kraljevu, Užicu, Novom Pazaru, Nišu, Leskovcu, Vranju, Zaječaru, Kruševcu i Lajkovcu.\nBesplatna usluga mentoringa za odabranih 100 preduzetnika/privrednih društava u trajanju od 50 sati po klijentu, a do kraja novembra 2014. godine.\nMentoring je sveobuhvatan proces podrške preduzećima (privrednim društvima) i preduzetnicima koji se nalaze u presudnom trenutku za njihov dalji razvoj ili za opstanak uopšte. Proces mentoringa predstavlja određeni broj sati koji stručno lice-mentor provodi u direktnom kontaktu/radu sa vlasnikom radnje ili preduzeća. Rad mentora počinje od dijagnoze. Preduzeće i mentor zajedno proučavaju razloge trenutnih problema ili smetnje za dalji razvoj.\nNacionalna agencija za regionalni razvoj je standardizovala mentoring kao uslugu u okviru realizacije projekta „Institucionalizacija mentoringa kao usluge za MSPP“, finansiranog od strane Vlade Japana kroz Japansku agenciju za međunarodnu saradnju – JICA. Program mentoringa u 2014. godini sastavni je deo novog Projekta „Uspostavljanje i promocija mentoring usluge za MSPP u zemljama Zapadnog Balkana-Srbiji, Bosni i Hercegovini i Crnoj Gori“, koji sprovodi NARR u saradnji sa Vladom Japana preko Japanske agencije za međunarodnu saradnju – JICA. Predmetni Projekat je prvi regionalnog karaktera koji finansira Vlada Japana i sprovodi se u periodu 2013.-2016. godine.\nNARR sprovodi i nezavisnu evaluaciju korisnika mentoringa u prethodnim godinama realizacije, a koja je pokazala da zahvaljujući ovoj usluzi MSPP korisnici ostvaruju u proseku 10% povećanja prodaje, profita i broja zaposlenih.\n•Dijagnostikovanje – analiza trenutne situacije u preduzeću, odnosno kod preduzetnika;\n•Pomoć u pripremi razvojnih aktivnosti/planova/projekata, kako bi se dostigli što bolji poslovni rezultati;\n•Savetovanje i koordinacija aktivnosti usmerenih na pristupanje fondovima, novim tehnologijama, konsultantskim uslugama itd.;\n•Pomoć u pripremi dokumentacije koja se podnosi poslovnim bankama i prilikom konkurisanja za programe podrške MSPP;\n•Pomoć pri implementaciji razvojnih aktivnosti/planova/projekata;\n•Pomoć u pronalaženju poslovnih partnera, kroz republičku mrežu i u mreži EU;\n•Pomoć u pronalaženju potrebnih informacija i konsalting;\nvećinsko domaće privatno vlasništvo, registrovani na teritoriji Republike Srbije;\n•pozitivan poslovni rezultat u prethodnoj godini (za tzv. postojeće MSPP);\n•izmirene obaveze po osnovu poreza i doprinosa;\n•ne obavljaju delatnost u okviru vojne industrije i ne organizuju igre na sreću/lutriju.\nNovoosnovani privredni subjekti (privredna društva i preduzetnici) – registrovani posle 1. marta 2013. godine;\nPostojeći privredni subjekti – registrovani pre 1. marta 2013. godine.\nZa novoosnovane privredne subjekte:\n1.Popunjen obrazac (može se preuzeti sa internet prezentacije www.narr.gov.rs ili u prostorijama regionalnih agencija i centara, sa spiska u nastavku teksta – deo pod nazivom „Dostavljanje prijava“);\n2.Izvod o registraciji preduzeća/radnje (original ili overena kopija);\nZa privredne subjekte koji su registrovani pre 1. marta 2013. godine:\nPopunjen obrazac (može se preuzeti sa internet prezentacije www.narr.gov.rs ili u prostorijama regionalnih agencija i centara, sa spiska u nastavku teksta-deo pod nazivom „Dostavljanje prijava“);\n1.Izvod o registraciji preduzeća/radnje (ne stariji od 6 meseci, original ili overena kopija);\n2.Potvrda nadležne Poreske uprave da je preduzeće/radnja – podnosilac zahteva izmirio sve poreske obaveze u prethodnoj godini, kao i do datuma objavljivanja Javnog poziva (original ili overena kopija);\n3.Bilans stanja, bilans uspeha i statistički aneks za 2013. godinu, za koje ovlašćeno lice iz preduzeća/radnje mora dati pisanu izjavu da je svaki od dokumenata verodostojan i istovetan primerku koji je dostavljen Agenciji za privredne registre na konačnu obradu – izjavu potpisati i overiti pečatom privrednog subjekta.\nMore in this category: « EU sa više od 4 miliona evra podržava socijalnu inkluziju najugroženijih osoba u Srbiji\tJavni konkurs za dodelu sredstava za podršku razvoja inovativnih delatnosti i samozapošljavanja »


ŠAMARČINA FIFA: Zvezdi ne priznaju titulu svetskog šampiona! (VIDEO)\nNaslovna/VESTI/ŠAMARČINA FIFA: Zvezdi ne priznaju titulu svetskog šampiona! (VIDEO)\nSvetska fudbalska federacija (FIFA) objavila je da ne priznaje titulu svetskog prvaka klubovima koji su postali šampioni pre 2000. godine.\nNepravda prema ovoj generaciji… Zvezda prvak sveta 1991 / Foto: Printscreen Youtube\nPo toj odluci klupski šampioni su samo oni timovi koji su osvajali FIFA Svetsko prvenstvo koje je osnovano 2000. godine, dok se to zvanje briše ekipama koje su osvojile dotadašnje takmičenje koje se zvalo Tojota kup.\nMeđu njima se nalazi i Crvena zvezda koja je 8. decembra 1991. godine u Tokiju savladala Kolo Kolo iz Čilea sa 3:0.\n– FIFA je prepoznala i cenila sve inicijative osnivanja svetskih klupskih prvenstava tokom istorije. Takva je situacija i sa turnirima na kojima su učestvovali evropski i južnoamerički klubovi, poput Kupa Rija 1951. i 1952. godine i Interkontinentalnog kupa. Ipak, FIFA je 2000. godine počela da organizuje Svetsko klupsko prvenstvo na kojima učestvuju predstavnici svih šest konfederacija. Pobednici tih takmičenja su timovi koje FIFA zvanično smatra svetskih klupskim prvacima – saopštila je Svetska fudbalska federacija.\nPrvi osvajač po novoj odredbi bio je Real Madrid trijumfom nad Penjareolom iz Urugvaja, a svetski klupski prvaci su samo Barselona (tri puta), Real Madrid (2 puta), Korintijans (dva puta), Bajern, Sao Paulo, Internacional, Inter, Milan i Mančester junajted.\nMALO CRNIĆE: Zakup državnih njiva\nBRANIČEVSKI OKRUG: Konkurs za bespovratna sredstva za razvoj preduzetništva


Međunarodni dan volontera - Novosadski volonterski servis (NVS) - Novi Sad - Evropska prestonica kulture\nMeđunarodni dan volontera – Novosadski volonterski servis (NVS)\nObjavljeno 06/12/2017 u kategoriji: Vesti\nMeđunarodni dan volontera, 5. decembar, danas će biti obeležen nizom manifestacija, kako bi se skrenula pažnja na značaj takvih aktivnosti i njihovu vrednost. Ipak, izrazi volonter, volontiranje, volonterstvo – često u našem društvu imaju negativnu konotaciju. Kontekst u kome se nalazi volonterstvo kod nas neretko je negativan, praćen mnoštvom predrasuda i stereotipa koji degradiraju njegov značaj i vrednost. Zbog toga je zadatak Lokalnog volonterskog servisa i promocija vrednosti volontiranja.\nNovosadski volonterski servis (NVS) je platforma organizovanja volonterskog rada u Novom Sadu. Nastala je na inicijativu Omladinske prestonice Evrope 2019 i Evropske prestonice kulture 2021, a motiv za njegovo kreiranje je zadovoljavanje potreba za volonterskom kadrom tokom realizacije aktivnosti prestonica.\nMeđutim, kako volonterski rad pruža mnogo više od isključivo angažovanja ljudskih dobrovoljnih snaga, očekuje se kreiranje stabilnog lokalnog volonterskog servisa nakon što titule prestonica isteknu.\nDakle, cilj uspostavljanja Novosadskog volonterskog servisa je razvijanje jedinstvenog lokalnog centra za volonterski rad.\nVeliki izazov za uspostavljanje volonterskog rada na lokalnom nivou predstavlja rigidnost institucija/organizacija/udruženja, odnosno njihova otvorenost ka volonterstvu. Lokalni volonterski servis bi trebalo da svojim programom promocije obuhvati i predoči dobrobiti volonterstva, usmeravajući lokalne partnere na edukaciju i usavršavanje veština u oblasti volonterskog menadžmenta.\nJedan od prvih koraka ka stvaranju sistemski uređenog modela Novosadskog volonterskog servisa, nedavno je sproveden kroz održavanje pet okruglih stolova u Novom Sadu sa ciljem predstavljanja modela servisa i prikupljanja sugestija od strane volontera i organizatora volontiranja – institucija, udruženja i ustanova koje se bave različitim segmentima društva.\n“Ideja je bila da čujemo organizatore volontiranja, ali i volontere, kako im se čini volonterski servis, koja su njihova iskustva, šta bi dodali, šta isključili. Posebno koji su standardi za kvalitetan rad LVS (lokalnog volonterskog servisa). Hteli smo da konkretizujemo priču time što smo se i ograničili oblastima volontiranja i to na pet sektora: omladinu, kulturu, zdravstvo, sport i zaštitu životne sredine“, objašnjava Vojislav Prkosovački, koordinator Novosadskog volonterskog servisa.\nNakon organizacije pet okruglih stolova sa preko 100 učesnika i preko 50 organizacija i institucija koji su učestvovali u analizi modela ovog servisa u Novom Sadu, ideja je da se rezultati prikažu na Konferenciji koju organizujemo 8. decembra.\nPlanirano je da se tokom Konferencije predstave zaključci sa okruglih stolova, priručnik o volonterskom menadžmentu koji treba da izađe iz ovog projekta, ali i da se predstave partneri iz OPENS-a i Fondacije „Novi Sad 2021“, lokalni volonterski servisi i kancelarije za mlade iz Srbije, i predstavnici drugih evropskih prestonica, kako bi govorili o svojim iskustvima.


FoNet portal :: Pretraga / tagId=39909\nTag: konferencija, Pogodaka: 29\nBezbednost dece stalna obaveza\nPremijerka Srbije Ana Brnabić poručila je danas da je prirodno opredeljenje Srbije da uradi sve i sprovede u delo bilo koji sistem koji će unaprediti bezbednost dece, dok je Igor Jurić, osnivač Fondacije Tijana Jurić, izazio nadu da do kraja godine može biti urađen nacrt zakona za sistem "Amber alert" - ranog upozorenja na slučajeve nestale dece.\nMihajlović u Moskvi\nPotpredsednica Vlade Srbije i ministarka rudarstva i energetike Zorana Mihajlović izjavila je danas u Moskvi, gde prisustvuje konferenciji ”Ruska nedelja energetike 2021”, da je glavna tema za najvažnije energetske aktere u svetu kako uspostaviti energetsku bezbednost i u isto vreme se boriti protiv klimatskih promena.\nMinistarka kulture i informisanja Maja Gojković otvorila je 7. konferenciju „Buk tok“ (Book Talk), koja je posvećena piscima, književnim kritičarima, izdavačima i umetnicima iz celog regiona i istakla da će u okviru 10 panela biti razmatrane teme od značaja za kulturu i književnost, saopštilo je danas Ministarstvo.\nNagrađeni najbolji doktorandi\nNa Zlatiboru je održana Međunarodna konferencija "Zdrava hrana za danas i sutra", koju je organizovao Institut za higijenu i tehnologiju mesa u saradnji sa Ministarstvom poljoprivrede, šumarstva i vodoprivrede i Ministarstvom prosvete, nauke i tehnološkog razvoja, a uz podršku kompanije Neoplanta.\nZnačaj energetske stabilnosti\nEnergetska bezbednost, zelena energetika i održivi razvoj centralne su teme u Evropi, izjavila je ministarka rudarstva i energetike Zorana Mihajlović, koja će sutra u Varšavi učestvovati na konferenciji Partnerstva za transatlantsku energetsku i klimatsku saradnju (P-TECC), saopštilo je Ministarstvo.


SARAJEVO, Direktno pokazivanje moći kroz neskrivene sukobe interesa i ismijavanje glasača koji su im ukazali povjerenje, izabrani predstavnici pokazuju na svim nivoima vlasti. Dok se na nivou BiH i entiteta radi o poslovima i ciframa od kojih prosječnog stanovnika ove\nTUZLA – Za samo dvije godine rada, Tvornica transportnih uređaja “Energetik” Tuzla već je uspjela vratiti dio starog sjaja nekadašnje tvornice, na čijim temeljima je otvorena.\n28.07.2018. / 11:24\nISTOČNO SARAJEVO, U predškolsku ustanovu „Partrijarh Pavle“ iz Istočnog Novog Sarajeva pojedini kadrovi zapošljavani su stranačkim, prijateljskim i rodbinskim vezama. Naši izvori tvrde da su neki od radnika, inače bliskih lokalnoj vlasti (SNSD-u, DNS-u, SP-u), na posao primani putem namještenih\nOdnosi Srbije i Crne Gore u oblasti zapošljavanja sve bolji\n22.07.2018. / 8:15\nPODGORICA – Ministar rada i socijalnog staranja Crne Gore Kemal Purišić i ministar za rad, zapošljavanje, boračka i socijalna pitanja Srbije Zoran Đorđević ocijenili su na sastanku u Podgorici da se odnosi dvije zemlje u oblastima rada, zapošljavanja i socijalne


20. Trofej Beograda u sinhronom plivanju u Obrenovcu - Dan u Beogradu\nNaslovna » Izlasci » Sport » 20. Trofej Beograda u sinhronom plivanju u Obrenovcu\nTrofej Beograda u sinhronom plivanju (foto: beograd.rs)\n20. Trofej Beograda u sinhronom plivanju u Obrenovcu\nNeko drugi 6. april 2021. Sport Postavite komentar\nJubilarni 20. Trofej Beograda u sinhronom plivanju biće održan predstojećeg vikenda, 10. i 11. aprila 2021. na bazenu SKC „Obrenovac“.\nU organizaciji Saveza za sinhrono plivanje Beograda na takmičenju će učestvovati 70 takmičarki kadetskog uzrasta iz tri zemlje.\nSrbiju će predstavljati takmičarke iz osam klubova: 11. april, 25. maj, Vračar, Delfin, Novi Beograd, Niš, Tašmajdan i Tent, dok će škole „Tatiana Pokrovskaja“ i „Akvatika i Kasatka“ prestavljati Rusiju. Treći učesnik je reprezentacija Austrije.\n– Izuzetno smo ponosni što smo uspeli da organizujemo takmičenje i obezbedimo učešće stranih ekipa s obzirom na otežane okolnosti usled aktuelne pandemije. Veoma je značajno učešće ruskih klubova, njihovih trenera i sudija. Oni su najbolji u našem sportu poslednjih 20 godina, kako sa motivacionog aspekta takmičara tako i za razmenu znanja i iskustava sa našim sportskim stručnjacima – izjavila je Ivana Švabić, predsednica SSPB-a.\nPo planu, takmičenje počinje u subotu u 16.40, a poslednja disciplina biće održana u nedelju od 17.20.\nTakmičenje će se održati bez prisustva publike i u skladu sa epidemiološkim merama. Sekretarijat za sport i omladinu je doprineo u značajnoj meri realizaciji takmičenja obezbeđivanjem neophodnih sredstava za njegovo finansiranje. (Beoinfo)\nTagoviizlasci proleće u beogradu sinhrono plivanje skc obrenovac sport trofej beograda\nPrethodni Trotinet na poklon – deponuj na svoj Meridian nalog i nagrada je tvoja!\nSledeći Kreativni centar: Jasminka Petrović – 100 lica stolica


Početna KAMERAMA PROTIV DIVLjIH DEPONIJA\nKomunalna policija Gradske uprave Smederevo poziva građane da aktivno učestvuju u očuvanju životne sredine i time daju svoj doprinos čistoći grada i unapređenju postojećeg stanja komunalnog reda na teritoriji Grada Smedereva\nProblem sa deponijama u smederevskim selima rešavaće se uvođenjem sistema redovnog iznošenja smeća. To je osnovni preduslov za njihovu trajnu sanaciju.\nObaveštavaju se građani da će se ubuduće sankcionisati nesavesno ponašanje svih onih koji odlažu smeće na mesta koja za to nisu predviđena . Deponije su odnedavno pod nadzorom video kamera, a za fizička i pravna lica predviđene su novčane kazne.\nGrad Smederevo je, u skladu sa Zakonom o komunalnoj policiji, postavio video nadzor na lokacijama, gde je na predlog i na osnovu procene Komunalne policije Smedereva utvrđeno da se stvaraju takozvane „divlje deponije", a u cilju sprečavanja širenja postojećih i stvaranja novih.\nVideo nadzor se nalazi na lokacijama kod Osnovne škole „Sveti Sava", na pristanu, na Dunavskom keju, na starom Šalinačkom putu, ugao Ulice 27.marta i Majevičke, u naselju Miloja Đaka, u Šumadijskoj, na Papazovcu (kod okretnice autobusa), na Carini kod Rimskog bunara, na Trgu Nikole Krge i u Jabukaru iza Knez Mihajlove ulice.\nZa sve dodatne informacije, a u cilju sprečavanja i stvaranja novih divljih deponija, građani mogu da se obrate na email: komunalna.policija@smederevo.org.rs ili tel.: 064/844-91-49 i 026/46-27-902.


BalkanMagazin :: Antić i Djukov o Strategiji razvoja NIS-a do 2025.\nAntić i Djukov o Strategiji razvoja NIS-a do 2025.\nsreda, 04. oktobar 2017 16:25\nSrpski ministar energetike, Aleksandar Antić u Moskvi je na Međunarodnom forumu za energetsku efikasnost i razvoj energetike Ruska energetska nedelja sa Aleksandrom Djukovim, generalnim direktorom PAO Gaspromnjeft konstatovao da je pri kraju usaglašavanje zajedničke Strategije razvoja NIS-a do 2025. godine.\nZajednička srpsko-ruska kompanija NIS od izuzetnog je značaja za ukupnu ekonomiju Srbije, zbog toga mora da raste i da se razvija, složili su se Aleksandar Antić, srpski ministar rudarstva i energetike i Aleksandar Djukov, generalni direktor PAO Gaspromnjeft.\n„Uskoro, tačnije, do kraja godine, počinje realizacija projekta Duboka prerada. Reč je o kapitalnom projektu modernizacije i povećanja efikasnosti i dubine prerade u NIS-ovoj Rafineriji nafte u Pančevu“, izjavio je ministar Antić.\nNa sastanku je konstatovano da je pri kraju usaglašavanje zajedničke Strategije razvoja NIS-a do 2025. godine, navedeno je u saopštenju Ministarstva rudarstva i energetike.\nU Moskvi je razgovarano i o planovima NIS-a da razvije projekat novog energetskog objekta TE TO Pančevo, ali i o potrebi da ta kompanija razvija mrežu benzinskih stanica.\nAntić je, inače, u Moskvu otputovao na Međunarodni forum za energetsku efikasnost i razvoj energetike Ruska energetska nedelja, na poziv ruskog ministra energetike Aleksandra Novaka.\nKoliko je ovaj skup značajan za energetska dešavanja u svetu pokazuje i izjava Vladimira Putina, predsednika Rusije, koji je rekao da je Rusija spremna na produženje dogovora sa Organizacijom zemalja izvoznica nafte (OPEK) o smanjenju proizvodnje tog energenta do kraja 2018. godine, ali da će to zavisiti od situacije na tržištu.\n“U stalnom smo dijalogu sa našim partnerima i, zavisno od situacije u martu 2018. godine, donećemo odluku o potrebi produženja dogovora sa OPEK-om. Ukoliko se članice OPEK-a saglase o dodatnom produženju, ono bi moglo biti na snazi bar do kraja 2018. godine", rekao je Putin, a prenosi ruska agencija Tas s.\nRuski predsednik je govorio uoči sastanka sa liderima Saudijske Arabije i Venecuele, ključnim članicama naftnog kartela.\nČlanice OPEK-a, 24 zemlje proizvođači nafte dogovorile su se krajem 2016. godine da smanje proizvodnju za 1,8 miliona barela dnevno. Cilj tog dogovora, koji ističe 31. marta 2018. godine, jeste smanjenje prekomernih globalnih zaliha sirove nafte, koje su prouzrokovale da cene barela padnu sa više od 100 dolara u 2014. godini na 13-godišnji minimum od 30 dolara za barel. Sada je cena barela sirove nafte premašila 50 dolara, ali mnogi proizvođači smatraju da bi im prava mera bila cena od oko 60 dolara za barel “crnog zlata”.


► Kineski električni automobili NIO kreću na Zapad uz sasvim novu uslugu\nKineska marka električnih automobila (EV) NIO planira da krene na zapadno tržište sledeće godine gde planira da uspostavi novu uslugu zamene ispražnjenih baterija punim, umesto dopunjavanja, što bi joj pomoglo da se nadmeće sa rivalskim američkim "Teslom", izjavio je danas u Pakingu predsednik kineske kompanije.\nNIO, osnovan 2014. godine, odložio je taj plan zbog pandemije korona virusa, rekao je novinarima Viliam Li, ali sada proučava na kojem tržištu treba da počne i kako da struktuira svoje poslovanje.\n"Nadamo se da ćemo u drugoj polovini sledeće godine početi istraživanje prodajom malog broja vozila u zemljama u kojima su EV popularni", rekao je Li. "Želeli bismo da počnemo u evropskim zemljama".\n"NIO Inc." je najistaknutiji kineski brend s najvišim cenama u već krcatoj industriji električnih vozila u Kini, s desetinama konkurenata, uključujući startapove, državne proizvođače automobila i zajednička ulaganja sa stranim partnerima.\nVladajuća Komunistička partija promovisala je električna vozila uz višemilionske subvencije koje su Kinu učinile najvećim tržištem EV-a, sa oko polovinom ukupne svetske prodaje takvih vozila. Trebalo je da subvencije prestanu, ali su produžene do 2022. godine da bi se proizvođačima pomoglo da savladaju posledice pandemije.\nNIO, iako su mu prvi investitori bili kinesku divovi "Tencent", "Baidu" i "Lenovo", borio se da finansijski opstane, a Li je danas rekao da je kompanija stabilnija jer se prodaja povećava.\nTa kompanija je izgubila 164 miliona dolara u drugom ovogodinjem kvartalu, ali je rekla da je prodaja njena dva modela SUV, čija je cena do 370.000 juana (53.000 dolara), porasla na rekordnih 10.331. Treći model, kupe, kreće u prodaju u septembru.\nLi je rekao da je potencijalna konkurentska prednost NIO usluga koja omogućava vlasnicima da ispražnjene baterije zamene punim, umesto da ih sami pune. Ta kompanija je postavila 143 stanice za zamenu baterija u Pekingu, Šangaju i drugim gradovima.\nLi je rekao da, ako NIO odluči da tu uslugu ponudi na zapadnim tržištima, to bi mu moglo pomoći da se takmiči s "Teslom" u prepunim gradovima poput Njujorka i Čikaga, gde vlasnici parkiraju na ulici ili drugde gde ne mogu da pune baterije povezivanjem na kućnu ili javnu mrežu.\n"Za mnogo ljudi je potrebna zamena ispražnjenih baterija punim, jer ne mogu da instaliraju punjač kod kuće", rekao je Li.\nSrbija se nalazi na korak od investicionog nivoa kreditnog rejtinga, a po rezultatima na međunarodnom tržištu već spada u grupu zemalja sa tim rejtingom, izjavila je danas guvernerke Narodne...\nVrednost tržišta informacionih tehnologija Srbije u ovoj godini mogla bi da dosegne 600 miliona evra, izjavio je danas državni sekretar Ministarstva trgovine, turizma i telekomunikacija Miloš...\nEvropski komesar za proširenje Oliver Varheji ocenio je danas da će zajedničkog regionalno tržište Zapadnog Balkana povećati atraktivnost i konkurentnost regiona i pomoći mu da se pretvori...\nBorel: Zajedničko tržište priprema Zapadnog Balkana za EU\nVisoki predstavnik EU za spoljnu politiku i bezbednost Žozep Borel pozdravio je danas osnivanje zajedničkog tržišta za Zapadni Balkan kao način da se oslobodi ekonomski potencijal i region...


od DonMilan taj Sub Mar 27, 2010 2:20 am\nGoogle i Intel, udružili su se sa kompanijom Sony, u cilju razvoja platforme nazvane "Google TV". Prema navodima, prototip ovog uređaja koji bi mogao da se kupuje odvojeno slično današnjim riseveirima, ili da bude integrisan u buduće televizore, je već napravljen.\nNamena uređaja je da omogući ljudima da surfuju po Internetu preko svojih televizora prvenstveno koristeći servise poput Facebooka, YouTubea, ali i različite online igre, bez dodatnog računara, a pri tome zadržavajući funkciju gledanja televizora u klasičnom smislu.\nDok se Google, Intel i Sony bave izradom uređaja i softvera koji bi omogućili korištenje Internet preko TV-a, Logitech radi na daljinskom upravljaču i maloj tastaturi koji bi trebali da olakšaju korišćenje ovog sistema.\nGoogle nije prvi nadošao na ovu ideju, jer je Apple svojevremeno pokušavao da napravi sličan sistem ali nije uspeo, a postoje navodi da je još kompanija pokušalo i odustalo bez objavljivanja detalja propalih projekata.\nSistem koji razvijaju navedene kompanije trebao bi da koristi Googleov Android OS. Prototip je navodno već u probnoj fazi, a kad će se "tajna" zvanično otkriti ne zna se, jer sve uključene kompanije odbijaju bilo kakvo davanje komentara.


Nastavak saradnje sa Fondacijom Mozaik\nObjavljeno: 21 Decembar 2018\nDanas je u Općini Tešanj održana ceremonija potpisivanja Memoranduma o saradnji Općine Tešanj i Fondacije Mozaik za period 2019-2022. godina, kao i promocija rezultata deset projekata mladih koje je podržala Omladinska banka Tešanj u 2018. godini.\nOsim predstavnika Općine Tešanj i Fondacije Mozaik, današnoj ceremoniji su prisustvovali i mladi koji su svojim zalaganjem najviše zaslužni za realizaciju ovih pojekata. Deset projekata vrijednosti preko 26 613 KM koji su putem Omladinske banke realizovani u 2018. godini doprinijet će boljem životu i aktivnostima, prije svega, mladih ljudi.\nU proteklih jedanaest godina saradnje sa Fondacijom Mozaik, na području općine Tešanj uspješno je realizovano 102 projekta vrijednosti oko 400 hiljada KM.\nProgram Omladinske banke ima za cilj da poveća učešće mladih u razvoju lokalnih zajednica kroz aktivnu ulogu u procesima donošenja odluka, te pružanje podrške aktivnostima mladih u njihovim zajednicama kroz dodjelu bespovratnih novčanih sredstava projektima neformalnih grupa mladih.


TREND-TEX DOO PRIJEPOLJE- PRIMER DRUŠTVENO ODGOVORNE KOMPANIJE\nU četvrtak, 06. juna 2019. godine Regionalna privredna komora Zlatiborskog upravnog okruga je u sklopu saradnje sa Tehničkom školom – Radoje Ljubičić, posetila proizvodni pogon preduzeća Trend-tex doo u Prijepolju.\nPriliku da se upoznaju sa procesom proizvodnje imala su dva učenika ove škole i njihova nastavnica praktične nastave. Reč je o učenicima koji pohađaju tekstilnu školu po specijalnom programu.\nZahvaljujući zaposlenim i odgovornim licima u kompaniji mogli su na jednom mestu da se upoznaju sa primarnom i sekundarnom tekstilnom proizvodnjom, kao i da vide kako funkcioniše fabrika ovakvog tipa.\nKompanija Trend-tex doo je ovim gestom pokazala još jednom da je društveno odgovorna kompanija i da je ovo dobar početak saradnje škola i kompanija kroz sistem dualnog obrazovanja i profesionalnog osposobljavanja.


Zapadni Balkan jedan od šest Bajdenovih prioriteta | Restart Magazin\nKako se navodi u saopštenju Bele kuće, dvoje državnika je istaklo prioritetne teme, među kojima su Avganistan, Kina, Iran, Rusija i Ukrajina, kao i Zapadni Balkan, na kojem je aktuelno pitanje rešavanja odnosa i postizanje sporazuma Beograda i Prištine.\n“Predsednik Džozef Bajden razgovarao je s nemačkom kancelarkom Angelom Merkel, prenevši joj svoju želju da prodube odnose dve zemlje. On je izrazio nameru da revitalizuje transatlantsko savezništvo, uključujući NATO i Evropsku uniju, kao kamen temeljac kolektivne sigurnosti, i zajedničke demokratske vrednosti”, piše u saopštenju Bele kuće.\nOni su se takođe saglasili o značaju globalne saradnje, uključujući i obnovljenu američku posvećenost multilateralnim organizacijama, borbi protiv klimatskih promena, borbi protiv kovida-19 i unapređenju zdravstvene zaštite, kao i o postizanju održivog globalnog ekonomskog oporavka, navodi se u saopštenju.\n← Tri američka predloga za Srbiju\nBajden u prvoj nedelji popularniji predsednik nego što je Tramp bio →\nSlikar Šćepanović dobio porudžbinu od Džulijana Asanža


Datum kreiranja: subota, 09 oktobar 2010 09:47\nObjavljeno subota, 09 oktobar 2010 09:47\nVlasotince -- Ministar energetike i rudarstva Petar Škundrić kaže da struja neće poskupeti do Nove godine, a nakon novogodišnjih poraznika doneće se odluka o poskupljenju.\n“Struja sigurno neće poskupeti do Nove godine, a Vlada Srbije će odlučiti o tome kada će doći do eventualne promene cene“, rekao je Škundrić u Vlasotincu.\nOn je najavio da će rebalansom budžeta biti obezbeđena sredstva za nesmetan rad toplana i da će grejanje biti uredno.\nMinistar Škundrić je najavio da će se naredne godine u energetski sistem uložiti 500 miliona evra a u narednih sedam godina još više.\n“Za nepune dve godine u energetski sistem smo uložili više od 150 miliona evra, a u narednih sedam godina imaćemo ulaganje od devet milijardi evra što će u potpunosti preporoditi naš sistem”, izjavio je Škundrić.


Simone Inzagi: “Moramo dati prvi gol”\nSimone Inzagi je prokomentarisao sutrašnji meč osmine finale Lige šampiona između njegovog Intera protiv Liverpula.\n“Inter nije stigao do ove faze Lige šampiona dugi niz godina, i mi smo znali da će se susresti sa top timom, zbog činjenice da smo završili kao drugi u grupi. Uradili smo sve što smo mogli u prvoj utakmici te će tako biti i sutra” – kazao je Simone Inzagi pa dodao:\n“Sutra će biti teška utakmica, ali smo mi dosta motivisani. Važno je i esencijalno da postignemo gol u prvom poluvremenu. Mi znamo da će to biti teško zbog same težine meča”.\nUzvratna utakmica između Intera i Liverpula je zakazan da počne sutra u 21h na terenu stadiona “Enfild”. Prvi meč na “Đuzepe Meaci” je završen sa 2:0 u korist engleskog tima.\nPrethodni članak(VIDEO) Vilotijević u stilu Jokića maestralno asistirao za Ćirkovića\nNaredni članakTotenhem preslišao Everton


Kolačići | Republički zavod za statistiku Srbije\nSledeće kategorije „kolačića“ (engl. „cookies“) mogu biti instalirane na Vašem uređaju kada posećujete ili koristite našu veb stranicu, na računaru ili mobilnom uređaju:\nDa bi naši veb-sajtovi, mobilni sajtovi i mobilne aplikacije bili jednostavni za korišćenje i ažurni, koristimo servis veb-analitike Google Analytics s ciljem da razumemo kako posetioci koriste naše sajtove. To nam omogućava da uvidimo koji je sadržaj na našem veb-sajtu najpopularniji, a i da obezbedimo da naš sadržaj bude konstantno ažuriran i njegov kvalitet poboljšan. Informacije koje prikupljamo su anonimne i koriste se isključivo u statističke svrhe.\nOvaj veb-sajt koristi Gugl analitiku / Google Analytics, servis veb-analitike koju obezbeđuje Google Inc., 1600 Amphitheatre Parkway, Mountain View, CA 94043, USA (u daljem tekstu: Gugl). Gugl analitika koristi „kolačiće“, koji predstavljaju male tekst fajlove koji se prenose na Vaš računar da pomognu u analizi kako korisnici koriste taj sajt. Informaciju o Vašem korišćenju našeg veb-sajta (uključujući Vašu IP adresu), koju „kolačići“ generišu, Gugl prenosi i skladišti na servere u SAD.\nU slučaju da se na ovom sajtu aktivira IP anonimizacija, Gugl će skratiti Vašu IP adresu u državama članicama Evropske unije ili u drugim državama potpisnicama Sporazuma o Evropskom ekonomskom prostoru. Samo u izuzetnim okolnostima puna IP adresa će biti sačuvana na Gugl serveru u SAD i tamo skraćena. Na ovom sajtu je aktivna IP anonimizacija. Gugle će koristiti ovu informaciju u naše ime za izradu procene Vašeg korišćenja ovog veb-sajta, za sastavljanje izveštaja o aktivnostima korisnika veb-sajta i da nam obezbedi druge usluge u vezi sa korišćenjem ovog veb-sajta i interneta.\nIP adresa koju Vaš pretraživač prenosi u okviru Gugl analitike neće se povezivati sa bilo kojim drugim podacima koje poseduje Gugl.\nKorišćenjem ovog veb-sajta prihvatate da Gugl vrši obradu svih podataka koje ste sakupili, kao i metod obrade podataka. Možete da odbijete da koristite „kolačiće“ tako što ćete izabrati odgovarajuće postavke na veb-pretraživaču. Međutim, to može dovesti do toga da mnoge karakteristike na našem veb-sajtu ne funkcionišu ispravno. Takođe, možete da blokirate da „kolačići“ prikupljaju podatke u vezi s Vašim korišćenjem ovog veb-sajta (uključujući i vašu IP adresu), kao i da Gugl vrši obradu tih podataka, tako što ćete učitati i instalirati add-on na pretraživaču, koji se nalazi na slećem linku: www.tools.google.com.\nKao alternativu za add-on na pretraživaču, možete kliknuti na ovaj link kako biste napustili sajt i prekinuli praćenje od strane Gugl analitike i ubuduće (ovo napuštanje važi samo za pretraživač u kome ste uradili postavku i za taj domen). „Kolačići“ za napuštanje biće sačuvani na Vašem uređaju, što znači da ćete morati da kliknete na ovaj link ponovo ukoliko izbrišete svoje „kolačiće“.\nViše informacija o odredbama relevantnim za korisnike Gugla i o zaštiti podataka možete naći na sledećim linkovima: www.google.com/analytics/terms ili www.google.com/policies.


Slobodno tržište: јун 2010\nŠta sve možeš kad si država\nMinistarstvo prostornog planiranja je jedno od onih koje samim svojim postojanjem i pokušajem da radi svoj posao pravi neprocenjivu štetu. Danas saznajemo da pumpe duž Koridora 10 od sada mogu da se izgrađuju tek nakon kupovine zemljišta na tenderu. Neko bi rekao da je to sasvim u redu, jer ako je zemljište državno onda i treba tako da se prodaje. Ali avaj, radi se o privatnom zemljištu! A da bi se prodalo putem tendera, država prethodno namerava da izvrši eksproprijaciju. Ali da pogledamo gde leži problem koji agilno Ministarstvo namerava da reši:\nMinistarstvo je zaustavilo izgradnju pumpi duž celog koridora 10, kako bi se lokacije za to namenjene prvo eksproprisale, a zatim prodavale isključivo putem tendera. Od ovog posla do sada su najviše koristi imali posrednici, koji su zemljište kupovali od privatnih vlasnika, a zatim ih prodavali naftašima i po sto puta većoj ceni.\nZnači umesto da se dozvole slobodne transakcije između privatnih lica, država želi da ih zabrani, navodeći kao razlog da se onda zemljište prodaje naftašima po sto puta većoj ceni. Ali ne vidim i dalje u čemu je problem, jer sve dok neko želi da plati tu cenu sasvim je legitimno da se transakcija obavi. Ako ne plati, taj zločesti posrednik će ostvariti manji profit ili čak gubitak ako ne proda zemljište, ali to je već njegova stvar. On je slobodan da preuzima bilo kakav rizik koji želi da preuzme budući da sam snosi koristi i troškove tog posla. A pored toga nije mi poznato da je država po definiciji i agent naftnih kompanija pa da treba da brine koju cenu će one platiti za zemljište.\nI onda država dolazi sa idejom da umesto da privatno lice snosi rizik, njega će snositi svi poreski obveznici! Poreski obveznici će platiti eksproprijaciju, a ako se ne proda zemljište na tenderu biće(mo) na gubitku.\nOsim promene Zakona o putevima, planiramo da menjamo i postojeći prostorni plan na koridoru 10, zbog čega će doći i do promena lokacija koje su predviđene za izgradnju pumpi.\nA šanse da zemljište, koje je nakon eksproprijacije u vlasništvu države, ne bude prodato na tenderu svakako rastu samom činjenicom da država određuje lokacije gde će se pumpe nalaziti. Zašto bi to bio njen posao? Valjda naftne kompanije najbolje poznaju svoj posao, i mogu da odrede koja lokacija im je najpovoljnija za njihov objekat, kupe zemljište koje im je potrebno direktno od privatnih vlasnika i počnu sa radom.\nAli, da pogledamo pozadinu svega:\nDozvole za postavljanje pumpnih stanica duž autoputeva do sada su dodeljivale lokalne samouprave, dok je država urbanističkim planovima samo grubo određivala mesta na kome će one biti sagrađene. Neki su, međutim, takve zakonske odredbe vešto koristili.\n“U praksi je to izgledalo ovako - neko iz državne birokratije dojavi bliskim ljudima koja je lokacija predviđena za pumpe. On je zatim kupuje od privatnog vlasnika u trenutku kada to zemljište ne vredi više od 10 evra po kvadratu. Kada postane izvesno da će u tom delu Srbije biti sagrađen koridor, tu lokaciju prodaje i po sto puta većoj ceni nekoj od naftnih kompanija”,kaže izvor „Blica” iz Vlade Srbije.\nAli da država ne određuje lokacije, onda taj pohlepni pojedinac iz državne uprave i ne bi bio u vlasništvu poverljive informacije koju može da unovči. Znači država samim time što pokušava nešto da reguliše proizvodi novi problem koji onda pokušava da rešava dodatnom regulacijom, nerazmišljajući o tome da samo ukine sva prethodna pravila.\nPošto ovaj tekst iz Blica kreće od kraja pa dolazi do početka, onda je potrebno obrnuti redosled da bi bilo jasno šta se zapravo dešava. Najpre država određuje lokacije, što nije njen posao, i to onda ima za posledicu opisano ponašanje državnog službenika, a zatim i prodaju zemljišta po visokoj ceni budući da se samo na njemu može sagrati benzinska pumpa pa mu cena na veštački način raste. Ali da bi se stvari vratile u normalu, potrebno je samo pustiti da se zemljištem slobodno trguje i da naftne kompanije same grade pumpe gde žele i onda će sve strane biti zadovoljne (osim naravno ovog državnog službenika koji neće imati na čemu da zaradi, pa se njemu može pripisati i ceo ovaj problem). Ovde smo zapravo saznali da taj posrednik koji zarađuje na preprodaji zemljišta i koji predstavlja suštinu problema jeste državni službenik. Dakle, kao i uvek nije u pitanju nikakva greška tržišta, kako bi mnogi zaključili, već posledica prevelikih ovlašćenja države.\nОбјавио Branko Todorovic у 20:30 Нема коментара:


Ministar pravde CG: Srbija kao članica Interpola dužna da uhapsi i izruči osumnjičene za terorizam | Insajder\nMinistar pravde CG: Srbija kao članica Interpola dužna da uhapsi i izruči osumnjičene za terorizam\nCrnogorski ministar pravde Zoran Pažin ocenio je da Srbija bez oklevanja treba da uhapsi i sprovede postupak izručenja dvojice srpskih državljana osumnjičenih za pokušaj terorizma na dan parlamentarnih izbora u oktobru prošle godine.\nFoto: Izvor: mpa.gov.me /\n"Nesumnjiva je obaveza Srbije da liši slobode lica koja se putem Interpola potražuju, ne postavljajući uslove koji bi se odnosili na dokazni postupak. Ocena dokaza je stvar nadležnog suda u postupku po zahtevu za izručenje, pošto bi nas iz Srbije obavestili da su potraživana lica lišena slobode", kazao je Pažin podgoričkim Dnevnim novinama.\nObjašnjavajući redosled poteza, ministar je naveo da je Srbija kao članica Interpola dužna da postupi po poternici "bez ikakvog uslovljavanja i da uhapsi onog za kim je poternica raspisana".\nMinistar je precizirao da pre donošenja odluke o ekstradiciji nadležni sud u Srbiji ocenjuje kvalitet dokaza i donosi odluku o izručenju.\n"U toj fazi postupka moguće je da sud u Srbiji traži dodatne dokaze od crnogorskih istražnih organa, a ne pre toga. S obzirom na to da Crna Gora poseduje dokaze u slučaju Ristića, te da je deo dokaza dobijen i od istražnih organa Srbije, za očekivati je da će sud doneti odluku o izručenju. Ovo je procedura koja dolazi naknadno, pošto Srbija uhapsi Ristića", zaključio je Pažin.\nCrnogorsko tužilaštvo raspisalo je decembra prošle godine međunarodnu poternicu za dvojicom ruskih i dvojicom srpskih državljana osumnjičenih da su organizovali kriminalnu grupu koja je na izborni dan planirala nasilan upad u Skupštinu, hapšenje i likvidaciju tadašnjeg premijera Mila Đukanovića.


I ja sam bio intervencionista u Bosni Žurnal - Jedina slobodna teritorija\nI ja sam bio intervencionista u Bosni\nObjavljeno: 02.09.2011. u 13:10h\nNovi vek je otpočeo u ovom zenitu post-hladnoratovskog intervencionističkog ciklusa. U svojoj važnoj knjizi „Ikarov sindrom: istorija američke nadmenosti“, Piter Bajnart pokazuje kako takvi ciklusi dolaze i prolaze – i kako lično iskustvo ume da čoveka zaslepi, ali i da mu otvori oči. On citira briljantnog istoričara Artura Šlezingera, koji upozorava da će rat u Zalivu 1991., koji je brzo proterao Sadama Huseina iz Kuvajta, najverovatnije izazvati „opasnu štetu po ključne interese“ Amerike i ponovo ga citira kako poredi argumente u prilog bosanskoj intervenciji sa onima koji su doveli do vijetnamske katastrofe.\nPOVLAČENJE U IZOLACIONIZAM\n(Prevod Ivice Pavlovića preuzet sa Peščanika)


Na pomolu novi poslovi sa Nijemcima | BH plus\nHome / Biznis / Na pomolu novi poslovi sa Nijemcima\nNa pomolu novi poslovi sa Nijemcima\nPosted by: Asmir Alić in Biznis 15/11/2017\tKomentari isključeni za Na pomolu novi poslovi sa Nijemcima 43 Views\nKompanije iz Njemačke pokrenule su inicijativu za pronalaženje dobavljača u zemljama centralne i istočne Evrope, a na nedavnom sastanku u Pragu učestvovala su i preduzeća iz BiH.\n– Za sastanak u Pragu kvalifikovalo se 10 kompanija iz BiH, a riječ je o preduzećima koja se bave obradom i preradom metala kao i dobavljačima iz automobilske industrije. Ovo su istovremeno i oblasti u kojima firme u BiH raspolažu komparativnim prednostima u tržišnoj utakmici. Važno je napomenuti da su selekciju preduzeća vršile njemačke kompanije na osnovu kvalitativnih kriterijuma. Primjećujemo da se kompanije iz BiH dobro razvijaju, bez obzira na to iz koje regije dolaze, i pored teških okvirnih uslova za poslovanje te da su konkurentne na međunarodnom tržištu – kazali su u Predstavništvu njemačke privrede u BiH.\nPrevious: Za osnaživanje neovisnosti medija u BiH pet milijuna dolara\nNext: Uskoro kreće proizvodnja u posuškom Logističkom centru


Samoopredeljenje i DSK postigli dogovor o vladi, dva ministarstva manjinama | Boom93\nSamoopredeljenje i DSK postigli dogovor o vladi, dva ministarstva manjinama\nPotpredsednica Demokratskog saveza Kosova Vjosa Osmani izjavila je da je sa pokretom Samoopredeljenje postignuta saglasnost o formiranju vlade koja će imati samo 12 ministarstava.\nOsmani je, gostujući u emisiji „Presing“ na televiziji T7, rekla da će dva ministarstva, za koja još nisu odlučili koja će biti, pripasti manjinama, dok će sa deset ministarstava rukovoditi Albanci, prenosi Kosovo onlajn.\nOsmani kaže da će u svakom ministarstvu biti po dva zamenika ministra zbog obima posla. Potpredsednica DSK je istakla da neće biti pregovora o koaliciji sa bilo kojom drugom političkom strankom.\nOtvorena poslednja deonica Koridora 10, Vučić poručio „nećemo stati“\nObradović i Bakić saglasni o stanju u državi, ali ne i oko metode borbe


PS SE - Sputnjik Srbija\n12:12 19 Jun 2021\nMakron pohvalio povratak Rusije u PS SE\nFrancuski predsednik Emanuel Makron izjavio je da u potpunosti podržava odluku da se očuva članstvo Rusije u Savetu Evrope.\nBritanija želi da ograniči ovlašćenja Rusije u PS SE\nŠef britanske delegacije u Parlamentarnoj skupštini Saveta Evrope (PS SE) Rodžer Gejl pozvao je na preispitivanje odluke o ovlašćenjima Rusije u skupštini, saopštio je na svojoj stranici na Fejsbuku stalni predstavnik Velike Britanije u Savetu Evrope Kristofer Ivon.\nPorošenko: Povratak Rusije u PS SE prvi korak priznanja da je Krim postao ruski\nBivši ukrajinski predsednik Petro Porošenko izjavio je da je povratak Rusije u Parlamentarnu skupštinu Saveta Evrope (PS SE) prvi korak da Moskva pokrene proces priznavanja „nezakonite aneksije Krima i okupacije Donbasa“.\nPovratak Rusije u PS SE stvara uslove za rešavanje pitanja ruskog duga\nPovratak ruske delegacije u Parlamentarnu skupštinu Saveta Evrope (PS SE) stvara uslove za rešavanje pitanja ruskog duga prema toj organizaciji, izjavio je zamenik portparola Ministarstva spoljnih poslova Artjom Kožin.\nPS SE: Očekujemo da Rusija ispuni niz preporuka\nParlamentarna skupština Saveta Evrope (PS SE) saopštila je da očekuje da će Rusija da ispuni niz preporuka, među kojima su i oslobađanje ukrajinskih mornara, izvođenje pred lice pravde odgovornih za obaranje leta MH17 i da će da preduzme mere kojima će se obustaviti kršenje prava pripadnika LGBIT, naročito u Čečeniji.\nDoneta rezolucija: Rusija se vraća u PS SE\nParlamentarna skupština Saveta Evrope usvojila je Rezoluciju u kojoj se u potpunosti potvrđuju ovlašćenja ruske delegacije.\nPS SE razmatra amandmane kojima se ukida povratak Rusije\nU Parlamentarnoj skupštini Saveta Evrope doneta su dva amandmana na nacrt rezolucije, sa kojima se ukida povratak mandata za rusku delegaciju.\nPovratak Rusije u Parlamentarnu skupštinu Saveta Evrope: Pobeda zdravog razuma\nKremlj je pozitivno ocenio usvajanje Rezolucije Parlamentarne skupštine Saveta Evrope kojim se vraćaju prava ruskoj delegaciji, saopštio je portparol predsednika Rusije Dmitrij Peskov.\nUkrajinska delegacija u Parlamentarnoj skupštini Saveta Evrope (PS SE) prekinula je obraćanje srpskog poslanika Aleksandra Šešelja, koji je na ruskom jeziku govorio o Krimu.\nKijev podneo 226 predloga izmena rezolucije za povratak ruske delegacije u PS SE\nUkrajinska delegacija podnela je 226 predloga izmena na rezoluciju o povratku Rusije u Parlamentarnu skupštinu Saveta Evrope (PS SE), saopštio je zamenik šefa ukrajinske delegacije Georgij Logvinski na svojoj stranici na Fejsbuku.


PROMJENE U KVALIFIKACIJAMA Šampion Srbije DIREKTNO ide u plej-of za Ligu šampiona? @ Cafe.ba\nPROMJENE U KVALIFIKACIJAMA Šampion Srbije DIREKTNO ide u plej-of za Ligu šampiona?\nPandemija korona virusa poremetila je kalendar takmičenja za ovu sezonu, a sada se razmišlja i o promjeni formata za narednu.\nNaime, kako piše britanski ‘Tajms’, a pozivajući se na izvore iz sjedišta UEFA, postoje dva scenarija kada je riječ o kvalfiakcijama za evrokupove, prenosi Sportblic.\nZbog promjena u kalendaru takmičenja i manjka vremena, čelnici Unije evropskih fudbalskih asocijacije razmatraju da skrate proces kvalifikacija za narednu sezonu, jer UEFA prvo želi da tokom ljeta završi ovosezonsku Ligu šampiona i Ligu Evrope.\nJedna od opcija je da se kroz kvalfikacije za oba takmičenja, igra samo jedan meč, a domaćin bi bio klub sa boljim koeficijentom na UEFA rang listi.\nTo za Crvenu zvezdu ne bi bilo dobro, jer ne bi sve vrijeme imala prednost domaćeg terena, dok bi Partizanu to odgovaralo, pa bi sve utakmice do grupne faze igrao kod kuće. Za preostale srpske klubove to bi bio veliki problem.\nDruga, vrlo zanimljiva opcija tiče se puta do Lige šampiona. Naime, ovaj izvor je došao do saznanja da bi se igrala samo plej-of runda kvalifikacija.\nTu bi koplja ukrstilo 12 predstavnika zemalja koje nemaju tim u grupnoj fazi Lige šampiona. Srbija je trenutno 19. na rang listi i našla bi se u toj kategoriji, a to će najverovatnije biti Crvena zvezda, kojoj pobjeda u četiri preostala kola nedostaje da bi odbranila trofej.\nUkoliko se ova najava obistini, crveno-bijeli bi imali samo jednu prepreku do elitnog takmičenja koje su igrali prethodne dve godine, a potencijalni rivali bi joj bili šampioni Austrije, Danske, Škotske, Češke, Kipra, Grčke, Švajcarske, Hrvatkse, Švedske, Norveške ili Izraela. Mečevi plej-ofa bi navodno bili odigrani na neutralnim terenima.\nPrema trenutnom stanju stvari, Crvena zvezda će u kvalifikacije za Ligu šampiona, Partizan i Vojvodina će najvjerovatnije u borbu za Ligu Evrope, dok će posljednju kartu donijeti Kup Srbije ili četvrtoplasirani tim, TSC iz Bačke Topole ili Čukarički…


Datum kreiranja: 04 oktobar 2020\nNa današnji dan pre tačno 20 godina, 1. oktobra 2000. na Olimpijskim igrama u Sidneju, muška seniorska reprezentacija Jugoslavije osvojila je zlatnu medalju, pošto je u finalu savladala Rusiju sa 3:0 (25:22, 25:22, 25:20). U polufinalu, Jugoslavija je pobedila Italiju sa 3:0 (27:25, 34:32, 25:14) i tako osvojila zlato posle dve maksimalne pobede, što je bilo nezabeleženo u istoriji Olimpijskih igara.\nVojvodina NS seme iz Novog Sada, prvak Srbije i pobednik Banka Poštanska štedionica Superlige 2019/2020. igraće na turniru F grupe I runde kvalifikacija za CEV Ligu šampiona 2021. u Trentu, u Italiji. Novosađani će prvi meč u Areni Trento odigrati u sredu, 30. septembra od 20.30 časova protiv Polonije iz Londona, a drugi u četvrtak, 1. oktobra od 20.30 časova, a protivnik će biti Trentino Itas, za koji igraju Srećko Lisinac i Marko Podraščanin. Obe utakmice direktno će prenositi TV Arena Sport 5.\nDatum kreiranja: 27 septembar 2020\nStrana 14 od 468


PROSLAVA DANA EVROPE U ZRENJANINU- 9 MAJ\nNa poziv Evropskog pokreta Zrenjanin u okviru proslave Dana Evrope, naš grad je posetio zamenik ambasadora Republike Slovačke, gospodin Jan Pšenica. U prepodnevnim časovima organizovan je susret sa predsednikom skupštine opštine Aleksandrom Martonom. Prisustvovai su još i Nikola Šlajh, predsednik Evropskog pokreta Zrenjanin, Zorica Denda, pomoćnik gradonačelnika i Tibor Vaš, član gradskog veća za regionalnu saradnju. Tema je bila moguća saradnja našeg grada sa slovačkim fondacijama.\nPosle posete gradskoj kući, gospodin Jan Pšenica posetio je zradu nevladinih organizacija, u makedonskoj ulici, gde je u prostorijama Evropskog pokreta održan koktel u čast Dana Evrope i razgovor sa članova Evropskog pokreta.\nU podne, organizovan je skup u gradskoj kuci, gde su prisustvovale nevladine organizacije opštine Zrenjanin. Gospodin Pšenica je govorio o radu nevladinih organizacije u Slovačkoj, zakonskoj regulativi u vezi NVO-a i mogučnosti saradnje srpskih i slovačkih NVO-a.\nIstog dana gospodin Pšenica je posetio regionalnu TV "Santos", gde je snimljen razgovor na temu evropskih integracija i uz učešće predsednika Evropskog pokreta Zrenjanina, mr Nikole Šlajha.


Svetlana Vukmorović o zabrani ulaska na KiM: Objašnjenje Prištine smešno i nedobronamerno - Izazov\nSvetlana Vukmorović o zabrani ulaska na KiM: Objašnjenje Prištine smešno i nedobronamerno\nRadio-televizija Srbije\t 19. februara 2021. 08:31\nUrednica emisije "Pravo na sutra" ističe da je to neozbiljno te da je razlog i "više nego smešan" jer ne postoji pravilo da novinarske ekipe moraju da se najave na takav način.\nVukmirovićeva ukazuje da zadržavanja ekipe emisije "Pravo na sutra" traju već dve i po godine unazad. Smatra da je razlog za to mnogo iznetih informacija u seriju o uzurpiranoj imovini Srba na KiM.\n"Kad se pojavi moja lična karta na prelazu, pojavi se upozorenje da sam ja stupila na teritoriju i kontaktiraju Prištinu", ističe Vukmirovićeva dodajući da su službenici propitivali gde idu i šta rade.\nUrednica emisije "Pravo na sutra" ukazuje da je, pošto su ih zaustavili, odlučila da bude uporna i sačeka objašnjenje.\n"Mi smo novinarska ekipa, a ne državni predstavnici, nama je ovako narušen rad i koncepcija emisije. Konsultovala sam se sa rukovodstvom naše kuće, koja je dala podršku da treba ostanem", naglašava Vukmirovićeva navodeći da je objašnjenje Prištine nedobronamerno.


Bečej primer dobre prakse - Portal Moj Bečej - Bečejske opštine iz ugla građana!\nNaslovna Aktuelne vesti bečejskih opština Društvo Bečej primer dobre prakse\nBečej primer dobre prakse\nIskustvo opštine Bečej u podršci uključivanju siromašne dece u predškolsko, osnovnoškolsko i srednješkolsko obrazovanje ocenjeno je kao jedno od 10 primera dobre prakse u ovoj oblasti. Pored najveće potiske opštine u ovoj grupi nalaze se i Valjevo, Velika Plana, Vrbas, Žagubica, Loznica, Ljubovija, Novi Pazar, Novi Sad i Trgovište.\nKomisiju za izbor dobre prakse su činili predstavnici Tima za socijalno uključivanje i smanjanje siromaštva Vlade Republike Srbije i UNICEF-a. Komisija se rukovodila kriterijumima kvaliteta podnetih prijava sa merama koje se sprovode u opštini, ali i kriterijumima koji su podrazumevali i: veličinu opštine, odnosno grada, kao i stepen razvoja i područje na kom se nalazi.\nSkup razmene dobre prakse održava se od 28. do 30. januara u Vrdniku, a opštinu Bečej predstavljaju Andrea Galgo Ferenci, članica Opštinskog veća za obrazovanje, kulturu i nevladine organizacije, Igor Kiš, savetnik predsednika opštine Bečej i Brankica Tapavica, predsednica Aktiva direktora škola iz Bečeja.\nČlanica opštinskog Veća Andrea Galgo Ferenci za portal MojBečej ističe da sprečavanje ranog napuštanja obrazovanja zavisi od niza faktora, koji su najčešće socijalne prirode.\n– Ukoliko je učeniku omogućeno da pohađa npr. srednju školu za koju ima najbolje afinitete, a nema sredstava, u tom slučaju je važno da zajednica i lokalna samouprava prepoznaju faktore koji utiču na to da učenik ostane u sistemu obrazovanja, kroz plaćanje putnih troškova, obezbeđivanje udžbenika, objašnjava Galgo Ferenci.\nPrema njenim rečima bečejski đaci osnovnih škola uključeni su u proces obrazovanja, pohađaju nastavu i osipanje učenika iz tih škola ne postoji, a u sistem pripremno-predškolskog programa su uključena sva deca sa teritorije opštine.\n– Uključenje dece u pripremno-predškolski program se realizuje zahvaljujući odličnoj saradnji predškolske ustanove, centra za socijalni rad, škola i dečijeg dispanzera, navela je članica Veća.\nAndrea Galgo Ferenci je za Moj Bečej izjavila, a i tokom prezentacije je istakla, da se zahvaljuje i svim nevladinim organizacijama sa teritorije opštine koje pomažu onima kojima je pomoć najpotrebnija i na taj način učestvuju u suzbijanju sirmomaštva i zajedničkom naporu obezbeđivanja jednakih šansi za sve učenike.


Vučić: Najvažniji su nam interesi naroda\nPotpredsednik Vlade Srbije Aleksandar Vučić (arhiva)\nPosle današenj sednice Predsedništva naprednjaka saopšteno da afera Šarić nije dovoljno velika da bi se sazvali vanredni izbori.\nPolitička situacija u Beogradu se ne smiruje, iako su danas i iz SNS-a i iz SPS-a stizale poruke da je vlada jedinstvena i da izbora neće biti. Saznanje da se ministar policije i premijer Srbije Ivica Dačić sastajao sa članom Šarićevog klana ipak je dovoljno velika afera.\nPosle snažnog političkog zemljotresa koji je tokom vikenda potresao srpsku javnost zbog saznanja da je premijer Srbije tokom 2008. i 2009. godine bio u kontaktu sa članom Šarićevog klana Rodoljubom Radulovićem, već danas je usledilo smirivanje tla, a za sada i iz SNS-a i iz SPS-a stižu poruke da je vlada stabilna i da neće biti izbora.\nPosle svega što je isplivalo na videlo u poslednja dva dana, danas se sa nestrpljenjem čekala sednica Predsedništva naprednjaka i odluka lidera SNS. Sam Aleksandar Vučić je rekao da bi SNS-u danas najviše odgovarali izbori, ali naprednjacima, po njegovim rečima, su važniji interesi države i naroda, kao i nastavak rada koji je započet. Zbog afere Šarić neće biti vanrednih izbora, ali će odgovorati svako ko je počinio krivično delo, rekao je Vučić.\n"Mi želimo da Vlada nastavi svoj rad. Nadamo se da će postojati uslovi da dobijemo datum za pregovore, da privučemo više investitora, da zemlja krene napred. A da li ćemo u tome uspeti – ponavljam – nadam se da da, ali ko to može danas da garantuje. U Vladi Srbije nikada neće sedeti kriminalci. Ko god je počinio krivično delo – odgovaraće", rekao je Vučić.\nDanas je zasedala i Vlada Srbije sa koje je poslata poruka da je ona jedinstvena po svim najvažnijim pitanjima. Sam premijer je ocenio da ne postoje opravdani razlozi za pad vlade i da bi svako zaustavljanje procesa koje je ona započela bilo bi na štetu gradjana Srbije.\n"Ne postoji ni jedan unutrašnjepolitički ili spoljnopolitički razlog da neko osporava rad ove Vlade. Govorili su i ranije da ću ja štititi ovoga, onoga, jednog biznismena, drugog biznismena, trećeg kriminalca, četvrtog. Gde su sada oni? Svi su u zatvoru, i biće i svi oni za koje se dokaže da su krivi – koje i sada poznajem, jer ima to nije nikakva zaštita", izjavio je Dačić.\nDanas je zasedala i treća članica koalicije i sa sednice Predsedništva URS je poručeno da ova stranka neće biti deo medijskih spletki i da neće učestvovati u kampanji ni protiv jednog člana vlade. Vlada stabilna sadašnja vladajuća koalicija će nastaviti da radi na poslu oko kog se okupila, istakla je funkcionerka URS-a Suzana Grubješić.\nSa druge strane parlamentarna opozicija očekuje i traži vanredne izbore posle najnovijih dešavanja. Šef poslaničke grupe Demokratske stranke Borislav Stefanović izjavio je danas da Ivica Dačić nema kredibilitet da ostane premijer i ocenio da će ove godine biti prevremenih izbora.\n"Suštinski mislim da sve ukazuje na to da ćemo imati prevremene izbore ove godine, bez obzira na ovaj pokušaj smirivanja tla koji se danas dogodio. Zato što niko nije odgovorio na osnovno pitanje – a to je šta je ministar policije, sadašnji premijer razgovarao sa Radulovićem. I zašto se oni sastaju, kakva je priroda tog prijateljstva. To je osnovno pitanje", rekao je Stefanović.\nOstavku premijera Ivice Dačića zatražila je DSS jer po oceni ove stranke on više nema kredibilitet da obavlja tu funkciju. I u LDP-u smatraju da je Ivica Dačić diskreditovan i rešenje za tu situaciju su novi izbori.


Glavni razlog postavljanja video-nadzora javnih površina, objašnjavaju za Pobjedu iz MUP-a, jeste povećanje bezbjednosti građana, smanjenje kriminala i veća bezbjednost učesnika u saobraćaju. Do kraja godine, poručuju oni, videonadzor će biti postavljen na 35 lokacija u gradu.\n“Na 20 lokacija širom glavnog grada postavljeni su stubovi, od čega su na šest lokacija montirane i video-kamere. Riječ je o najnovijoj opremi i video-tehnologiji poznatih evropskih i svjetskih proizvođača. Kamere će se koristiti za kontrolu određenih površina, kao što su trgovi ili najhitnije raskrsnice u gradu”, poručuju iz MUP-a.\nPostupak instaliranja i puštanja u rad sistema video-nadzora javnih površina, ističu oni, sprovodi se na transparentan način, kako bi građani, učesnici u saobraćaju i sva druga lica bila na adekvatan način upoznata i informisana o uslovima pod kojima se vrši video-nadzor.\n“U skladu sa tim, sve lokacije na kojima će se vršiti video-nadzor biće vidno obilježene sa istaknutim obavještenjima o vršenju video-nadzora u skladu sa Zakonom o zaštiti podataka o ličnosti ("Sl. list CG", br. 79/2008, 70/2009, 44/2012 i 22/2017)”, poručuju iz MUP-a i najavljuju da će Ministar unutrašnjih poslova Mevludin Nuhodžić i gradonačelnik Podgorice Ivan Vuković 25. avgusta otvoriti Komandno kontrolni centar za video-nadzor.\nJedna od definicija pametnog grada, naglašavaju iz MUP-a, jeste monitoring i integracija stanja kompletne infrastrukture, kao i monitoring bezbjednosnih aspekata, sa ciljem optimizacije resursa i poboljšanja servisa građanima.\n“Jedan od bitnih preduslova za realizaciju koncepta pametnog grada je implementacija efikasnog sistema video-nadzora. Glavni razlog postavljanja video-nadzora javnih površina je povećanje bezbjednosti građana, smanjenje kriminala i veća bezbjednost učesnika u saobraćaju”, objašnjavaju iz Ministarstva.\n“Video-nadzor će biti postavljen na 35 pozicija u Podgorici, jednoj na putnom pravcu ka Tuzima, 21 u Baru i 18 u Budvi, kao i prateće instalacije u Data centru i komandno kontrolnim centrima u Podgorici, Baru i Budvi”, navode iz ovog resora.\nNeke od lokacija na kojima je prethodnih dana instaliran video-nadzor su Bulevar Ivana Crnojevića (kod Pravnog fakulteta), Trg Argentina (raskrsnica Ulice slobode i Bulevara Ivana Cmojevića), a juče ih je ekipa Komunalnih usluga Glavnog grada ugradila i na Južnom bulevaru (u blizini raskrsnice kod mosta Junion bridž i Čepuraka). Stubovi na kojima će biti postavljen video-nadzor postavljeni su i na uglu ulica Hercegovačke i Njegoševe u centru, raskrsnici na Bulevaru Ankarskog bulevara i Ljubljanske ulice pored Kliničkog centra CG, zatim na Bulevaru Pera Cetkovića na Starom aerodromu.\nIZVOR: Vebsajt CdM, 22.08.2020.


Počinje Palić Open\nTeniski turnir Palić Open koji se odrćava n aterenima TK Palić počinje u subotu 23. septembra i trajaće do nedelje 31. jula kada će se odigrati finale u singlu.\nRadi se o turniru za teniserke sa nagradnim fondom od 10.000 $ i spada u najvažnije teniske događaje u Subotici. I ove godine interesovanje je veoma veliko. - Imamo pun žreb kvalifikacija i po prijavama bi mogli odigrati još jedan turnir. Radi se o turniru na kojem se mahom okupljaju mlade igračice koje ovde stiču svoje prve važne ATP bodove a mogu osvojiti i neka finansijska sredstva. Često ovaj turnir bude odskočna daska za teniserke u njihovoj profesionalnoj karijeri.Turnir se na terenima TK Palić svaki dan održava od 22. do 31. jula uz besplatan ulaz pa stoga ovom prilikom pozivam sve ljubitelje da nas posete u ovom periodu i uživaju u kvalitetnim mečevima. - rekao je Siniša Kalinić, predsednik TK Palić 1878.\nDirektor turnira je Robert Gurbić koji je izuzetno zadovoljan interesovanjem teniserki - Turnir je za nas od velikog značaja. Nažalost zbog sve teže materijalne situacije izuzetno je teško organizovati ovakav turnir. Pored grada Subotice veliku zahvalnost dugujemo Teniskom savezu Srbije koji nam je obezbedio veliki deo materijalnih sredstava i naravno našim stalnim sponzorima koji su pomogli da organizujemo Palić Open. Veliko je interesovanje što je prevazišlo naša očekivanja. U glavnom žrebu imamo 32 igračice od kojih osam dolazi iz kvalifikacija gde imamo 64 takmičarke, li pored njih još 84 čeka u alternativi. U ovom momentu bi mogli održati paralelno dva turnira koliko je interesovanje.\nPrvi nosilac je bugarka Dia Evtimova koja je već osvajala ovaj turnir i to 2006 godine. U prvih osam nosilaca je i tenisreka iz Srbije, Tamara Ćurović iz Beograda od koje se očekuje da dođe do četvrtfinala pa čak i do polufinala. U glavnom žrebu ima još četiri teniserke iz Srbije dok će se u kvalifikacijama nadmetati još oko 15 srpskih teniserki. Na turniru će učestvovati i jedna subotičanka, Mejić Mila koja ima 16 godina.


Tanjug 10. septembra 2018. 09:17\nBEOGRAD – Direktor „Trepče“ Jovan Dimkić i predsednik Opštine Gračanica Srđan Popović komentarisali su danas investicije koje je predsednik Srbije Aleksandar Vučić najavio na Kosovu i Metohiji, ističući da će državna ulaganja doneti posao mladim povratnicima i garantovati opstanak Srba.\nDimkić je u Dnevniku RTS izjavio da je najavljeno ulaganje Srbije u izgradnju fabrike baterija i akumulatora u Zvečanu koju će graditi „Trepča“, prvo ulaganje države Srbije na prostoru KiM nakon višedecenijskog zastoja.\n„Predviđeno je da se zaposli više od 200 ljudi, a radna snaga regrutovala bi se od mladih ljudi sa KiM i povratnika koji su već predviđeni i koji su izrazili želju da se vrate na ove prostore. Ovo će biti jedna od fabrika sa najsavremenijom svetskom tehnikom u ovom momentu“, naveo je Dimkić.\n„Treba izgraditi i građevinske objekte i dopremiti kompletnu opremu. Karakter investicije je grinfild investicija“, kazao je direktor „Trepče“.\nOn je podsetio da „Trepču“ ne čine samo rudnici.\n„Najveća vrednost ‘Trepče’ je u utvrđenim rudnim rezervama a one su takve da pokazuju veliki potencijal ‘Trepče’ ali on nipošto nije onakav kakvim se prikazuje u albanskim medijima“, objasnio je Dimkić.\n„Mali broj Srba živi u velikim gradovima – Prištini, Peći, Đakovici i primorani smo da pravimo manje sredine i stvaramo preduslove da omladina ostane u našim opštinama. Mi smo u kontaktu sa ljudima koji se bave malim biznisom, a tržište je najveći problem. Nadamo se da će u skorijoj budućnosti naši proizvođači moći da plasiraju svoje proizvode“, zaključio je Popović.


Komandant KFOR-a general-major Franko Federiči smatra da je bezbednosna situacija na Kosovu i Metohiji stabilna, a kao najveću pretnju po stabilnost pokrajine vidi upotrebu grube retorike i štetnih narativa.\nBezbednosna situacija na Kosovu je stabilna, a najveća bezbedonosna pretnja po stabilnost i dalje je upotreba grube retorike i štetnih narativa o neprestanim pretnjama ili nemirima koje niko ne želi, rekao je danas za kanal Juronjuz Srbija Federiči.\nKomandant KFOR-a je poručio da se bezbednosna situacija pažljivo prati i da u tom smislu KFOR blisko sarađuje sa lokalnim i međunarodnim bezbednosnim organizacijama.\nOn je u tom smislu istakao dobru poziciju za suočavanje sa svim dešavanjima koja mogu uticati na bezbednosnu situaciju i spremnost za usvajanje svih mera neophodnih za održavanje bezbednosti na Kosovu.\nKako je rekao, izazovi u proteklih 22 godine ove najdugotranije operacija NATO-a se nisu promenili i mandat KFOR-a koji su propisale UN ostaje nepromenjen.\nUpitan da prokomentariše spekulacije da su se bezbednosnosne snage na KiM formirale u suprotnosti sa stavovima alijanse, Federiči je poručio se politika NATO-a ogleda u komentarima generalnog sekretara Jensa Stoltenberga.\nOn je rekao i da KFOR fokusiran na svakodnevno sprovođenje propisanog mandata a da NATO, kroz svoj Tim za savetovanje i vezu, nastavlja da pruža podršku razvoju Kosovskih bezbednosnih snaga u skladu sa njihovim prvobitnim mandatom, a to je mandat snaga za civilnu odbranu.\nTakođe je naglasio da misija KFOR-a zaivsi od uslova na terenu i da ona nije ograničena unapred definisanim rokovima.\nFederiči je istakao da KFOR i Vojska Srbije imaju odličnu i dugoročnu saradnju na svim operativnim nivoima i da se sve odvija u skladu sa Kumanovskim sporazumom ,a da je to umnogome zahvaljujući vođstvu načelnika Generalštaba Vojske Srbije generala Milana Mojsilovića i dobrih linija komunikacije sa njim koje su uspostavili prethodni komandanti KFOR-a.\nNakon 22 godine od potpisivanja Kumanovskog sporazuma kojim je obezbeđen mir na Kosovu i Metohiji i prekinuto bombardovanje tadašnje SR Jugoslavije, Federiči ističe da se NATO prioriteti na KiM za sve ovo vreme nisu promenili i da je njihov posao očuvanje bezbednosti ljudi i stabilnost na Zapadnom Balkanu.\nVojnici su ušli 12. juna 1999. godine na KiM u skladu sa Kumanovskim sporazumom i Rezolucijom 1244 Saveta bezbednosti Ujedinjenih nacija, koja propisuje da snage KFOR-a pružaju sigurno i bezbedno okruženje i slobodu kretanja za sve zajednice koje žive na Kosovu, rekao je Federiči za Juronjuz Srbija.\nPre 22 godine potpisan je Kumanovski sporazum na vojnom aerodromu u blizini Kumanova, koji je označio kraj NATO bombardovanja na SR Jugoslaviju, a potpisali su ga predstavnici tadašnje Savezne Republike Jugoslavije i Međunarodnih bezbednosnih snaga (KFOR).


Nema nezamenljivih: „Severni tok 2“ može zaobići Dansku - Sputnjik Srbija\n11:59 28.06.2018 (osveženo 12:04 28.06.2018) Preuzmite kraći link\nIzgradnja gasovoda „Severni tok 2“ može da počne na leto, pre nego što Danska odobri projekat, izjavio je finansijski direktor kompanije „Nord strim 2 AG“ Pol Korkoran.\n„Počeli smo pripremne radove na obalskom delu i na dnu, mobilisani su brodovi za nameštanje cevi i zato sa radovima možemo da krenemo u narednim nedeljama“, rekao je Korkoran.\nOn je istovremeno naglasio da „Severni tok 2“ može da zaobiđe Dansku.\n„Ako Vlada Danske ne dozvoli izgradnju gasovoda u svojim teritorijalnim vodama, moraćemo da promenimo trasu i najverovatnija opcija je postavljanje cevi u međunarodnim vodama severno od Danske“, precizirao je on.\nKorkoran je naveo da se izgradnja gasovoda oko Danske neće mnogo odraziti na realizaciju projekta.\nSeverni tok 2, Rusija, Danska


Predsjedništvo BiH zasjeda 20. augusta: Bez odluke o ANP-u nema imenovanja mandatara\nObjavljeno: 13.08.2019. u 15:59\nVremenski okvir za formiranje novog saziva Vijeća ministara BiH, definiran potpisanim Principima, je 30 dana, što znači da, ukoliko se na prvoj sjednici Predsjedništva BiH ne postigne dogovor oko slanja ANP-a, potpisani sporazum gotovo sigurno neće biti realiziran u predviđenom roku\nČak dvije sjednice Predsjedništva BiH zakazane su za 20. august. Na dnevnom redu prve zakazane sjednice naći će se Godišnji nacionalni program (ANP), a na drugoj prijedlog mandatara za novi saziv Vijeća ministara BiH.\nUkoliko na prvoj sjednici ne bude postignut dogovor o slanju ANP-a u Brisel, što je prva obaveza BiH u okviru Akcionog plana za članstvo (MAP) u NATO-u, druga sjednica, koju je zakazao aktuelni predsjedavajući Predsjedništva BiH Željko Komšić, neće biti održana.\n- Neću glasati za mandatara ukoliko nema odluke o upućivanju ANP-a – najavio je Komšić prije nekoliko dana.\nU međuvremenu je Dodik potvrdio da je uputio zahtjev za sazivanje vanredne sjednice na kojoj bi se odobrilo imenovanje mandatara za novi saziv Vijeća ministara BiH, ali da je predsjedavajući Komšić za isti dan, odnosno uoči vanredne sjednice, zakazao i redovnu, koja, prema Dodikovoj ocjeni, ima "najmanje pet neprihvatljivih tačaka". Jedna od tih "neprihvatljivih tačaka" se odnosi na ANP.\nProšlog ponedjeljka su, podsjećanja radi, lideri SDA, SNSD-a i HDZ-a BiH, Bakir Izetbegović, Milorad Dodik i Dragan Čović, potpisali Principe za formiranje vlasti u BiH. Jedan od usaglašenih i potpisanih principa se odnosi i na put BiH ka NATO-u, a njime je predviđeno dalje unapređenje odnosa BiH i NATO-a u skladu sa Ustavom BiH te važećim zakonima, odlukama i strategijama.\nVremenski okvir za formiranje novog saziva Vijeća ministara BiH, definiran potpisanim Principima, je 30 dana, što znači da, ukoliko se na prvoj sjednici Predsjedništva BiH ne postigne dogovor oko slanja ANP-a, potpisani sporazum gotovo sigurno neće biti realiziran u predviđenom roku.\nDosadašnjim principom rotacije je predviđeno da na mjestu predsjedavajućeg Predsjedništva BiH bude osoba srpske nacionalnosti, a izvjesno je da će to, ukoliko se ispoštuju dogovoreni principi, biti SNSD-ov Zoran Tegeltija.\nGeopolitičke igre Objavljena analiza: Kako Rusija ostvaruje utjecaj u BiH, ko su im saveznici i kako se boriti protiv njih\nPodrška Dodik donirao 100.000 KM za izgradnju Islamskog centra u Doboju


Aleksandra Bursać - strana 4 - Vesti - Svet Plus\naleksandra bursac najnovije vesti - strana 4\nAleksandra Bursać prašta sve, pa i batine!\nAleksandra Bursać pomirila se sa dečkom Darkom, biznismenom iz Nemačke, sa kojim je pre nekog vremena prekinula petomesečnu vezu. Pevačica je, izgleda, rešila da mu oprosti sve greške, pa i batine, koje je, navodno, dobila pred sam "Grand" festival.\nAleksandra Bursać: Sajko je sladak\nMlada pevačica Aleksandra Bursać je dobila bračnu ponudu, i to od bivšeg učesnika Operacije trijumf, koga i ne poznaje!\nAleksandra Bursać dobila batine od dečka !\nKada je Aleksandra Bursać nedavno obelodanila da je raskinula petomesečnu vezu sa biznismenom Darkom iz Nemačke, beogradskom čaršijom doveo se u pitanje razlog raskida.\nOstavljena Aleksandra Bursać\nJedna od grandovih zvezda Aleksandra Bursać raskinula je svoju vezu sa dečkom Darkom. Iako se pre par dana hvalila kako je proslavila pet meseci uz sveće i romantičnu večeru, pre par dana je i konačno došao kraj ljubav.


Genius DX-150X USB Optical plavi miš cena, cene Srbija, prodaja Beograd Novi Sad Niš\nGenius DX-150X USB Optical plavi miš cene\nGENIUS DX-150X USB Optical plavi miš Povezivost: Žični Interfejs: USB Tip senzora: Optički Rezolucija: 1,000 dpi Dodatni tasteri: 3 tastera Dužina kabla: 1,5m Dim.: 102mm x 67mm x 39mm Masa: 73,8g Oblik: Prilagođen za obe ruke Boja: Plava Garancija: 2 godine,... specifikacija\ncena od 399,00 do 849,00 din | prodavnica (12)\nGENIUS DX-150X USB Optical plavi miš Povezivost: Žični Interfejs: USB Tip senzora: Optički Rezolucija: 1,000 dpi Dodatni tasteri: 3 tastera Dužina kabla: 1,5m Dim.: 102mm x 67mm x 39mm Masa: 73,8g Oblik: Prilagođen za obe ruke Boja: Plava Garancija: 2 godine\nEPonuda nije internet prodavnica već Vam omogućava da brzo i lako nađete Genius DX-150X USB Optical plavi miš po najjeftinijoj ceni. Naš cilj je da kupci budu što bolje informisani o ponudi Genius miš DX-150X USB Optical plavi na tržištu Srbije. Vrlo lako nalazite željeni proizvod za kategoriju Miševi cene, ne morate da lutate od sajta do sajta za Genius Miševi, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Genius DX-150X USB Optical plavi miš sa PRODAVCEM. EPonuda ne može da garantuje potpunu tačnost specifikacije i slika za Genius DX-150X USB Optical plavi miš. Pre kupovine, podatke za Genius miš DX-150X USB Optical plavi proverite na sajtu PROIZVOĐAČA.


BDP u drugom kvartalu porastao 3,4 odsto | Mladi Nikšića\nBDP u drugom kvartalu porastao 3,4 odsto\nRealna stopa rasta bruto domaćeg proizvoda (BDP) Crne Gore u drugom kvartalu ove godine je, prema preliminarnim podacima Monstata, iznosila 3,4 odsto.\nPomoćnik direktora za sektor makro-ekonomske statistike, nacionalne račune i cijene u Monstatu, Branka Šušić Radovanović, kazala je da je stopa nominalnog rasta BDP-a u drugom tromjesečju ove godine iznosila 5,7 odsto u odnosu na isti period prošle.\n“BDP Crne Gore u drugom kvartalu u tekućim cijenama iznosi 834 miliona eura, a u stalnim 816 miliona eura”, kazala je Šušić Radovanović na konferenciji za novinare.\nGledano u tekućim cijenama, kako je navela, finalna potrošnja koju čine lična potrošnja domaćinstava i potrošnja države u strukturi učestvuju najviše sa 106 odsto.\n“Bruto investicije u osnovna sredstva i promjene u zalihama učestvuju sa 30,8 odsto, dok je saldo izvoza i uvoza roba i usluga negativan i iznosi 36,9 odsto”, rekla je Šušić Radovanović.\nOna je dodala da u strukturi BDP-a, po kategorijama potrošnje u stalnim cijenama, najveće učešće ima finalna potrošnja sa 106,7 odsto, od čega je lična potrošnja domaćinstava 86,7 odsto, a potrošnja države 20 odsto.\nMonstat je, osim preliminarnih podataka za drugi kvartal ove godine, u skladu sa ESA 2010 metodologijom objavio i konačne rezultate BDP-a za prošlu godinu i revidiranu seriju podataka za period od 2010. do 2013. godine\nDirektor Monstata Gordana Radojević, saopštila je da BDP u prošloj godini iznosio 3,46 milijardi eura. “To znači da je nominalno, u prošloj godini u odnosu na 2013, stvoreno više dodate vrijednosti za oko 95 miliona eura”, precizirala je Radojević.\nPrema njenim riječima, u prošloj godini je došlo do realnog rasta BDP-a od 1,8 odsto. BDP po stanovniku u prošloj godini iznosio je 5,561 hiljadu eura, što je oko 150 eura više nego u 2013.\nZoran Nikolić MVP Kupa Katalonije


Kad trač postane istina: Razilazi se jedan od najlepših parova Holivuda? - Hello! magazin\nKad trač postane istina: Razilazi se jedan od najlepših parova Holivuda?\nBredli Kuper i Irina Šajk navodno su prekinuli i odlučili da svako krene svojim putem, vest je o kojoj se poslednjih dana piše sve češće.\nJedan od najlepših Holivudskih parova, manekenka i glumac već neko vreme ne žive zajedno, piše MTO News. Iako se nagađalo da je sve to zbog glumice i kantautorke, Lejdi Gage, s kojom je Bredli provodio dosta vremena zbog filma “Zvezda je rođena”, nepoznat izvor kaže da je razlog nešto sasvim drugo.\nRazlog zbog kojeg su se razišli, navodno je želja manekenke da detalji o njihovoj vezi budu javni što se glumcu ne sviđa. Bredli bi, naime, voleo da drži privatni život podalje od društvenih mreža i očiju javnosti. Njihov brak ne funkcioniše već neko vreme, još i pre govorkanja o aferi zbog kojeg su prozivali zgodnog glumca i pevačicu.\nIrina na društvenim mrežama u poslednje vreme objavljuje provokativne fotografije, a na Met Galu došla je sama, bez pratnje. Zadnji put su u javnosti viđeni na dodeli Oskara koja se održala u februaru ove godine. Bredli i Irina zajedno su od 2015. godine, a imaju i dvogodišnju kćer o čemu ne pričaju često u medijima.\nIrina Šajk o životu bez Bredlija: Često se budim uplašena, teško je\nBredli Kuper u vezi sa 14 godina mlađom koleginicom?\nBred Pit otvorio sve karte: Zbog ovog čoveka sam prestao da pijem (foto)


Candy CMGN 6184W frižider sa zamrzivačem cena, cene Srbija, prodaja Beograd Novi Sad Niš\nCandy CMGN 6184W frižider sa zamrzivačem cene\nCandy CMGN6184W Samostojeći, Energetski razred A++, Kapacitet frižidera 223 l, Kapacitet zamrzivača 94 l... specifikacija\ncena od 62.990,00 do 65.990,00 din | prodavnica (6)\nModel CANDY CMGN 6184W Tehnologija hlađenja Total No Frost Energetska klasa A Zapremina frižidera 223 l Zapremina zamrzivača 94 l Potrošnja električne energije Godišnja 240 kWh LED osvetljenje sa strane\ncena od 60.088,00 din\nEPonuda nije internet prodavnica već Vam omogućava da brzo i lako nađete Candy CMGN 6184W frižider sa zamrzivačem po najjeftinijoj ceni. Naš cilj je da kupci budu što bolje informisani o ponudi Candy frižider sa zamrzivačem CMGN 6184W na tržištu Srbije. Vrlo lako nalazite željeni proizvod za kategoriju Kombinovani frižideri cene, ne morate da lutate od sajta do sajta za Candy Kombinovani frižideri, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Candy CMGN 6184W frižider sa zamrzivačem sa PRODAVCEM. EPonuda ne može da garantuje potpunu tačnost specifikacije i slika za Candy CMGN 6184W frižider sa zamrzivačem. Pre kupovine, podatke za Candy frižider sa zamrzivačem CMGN 6184W proverite na sajtu PROIZVOĐAČA.